2019 йил 41 сонида... | Insonvaqonun.uz\nБош саҳифа/Адлия идораларида/2019 йил 41 сонида...\nАдлияда бир кун бўлди, кун бўлди!!!\nПОЙТАХТИМИЗНИНГ Олой бозори мажмуаси шу йил 12 октябрь тонгида аҳоли янада гавжум масканга айланди. Бу ерга харид ниятида ташриф буюрганлар кўтаринки руҳда ўтаётган тадбирнинг устидан чиқишди. Кўпчилик “нима бўлаяпти ўзи бу ерда”, дегандек тушунмайгина воқеа жойидан ўтиб бораяпти. Аммо муҳими бу эмас. Муҳими ана шу ўтиб кетаётганларнинг асосий қисми, айтайлик, ҳуқуқий билимга эҳтиёжмандлиги сабабли ўтказилаётган тадбирга қизиқиш билдиргани, бевосита унинг турли шартларида иштирокчига айланганидадир. Биз Адлия вазирлигининг ташаббуси билан Тошкент шаҳар адлия бошқармаси томонидан ташкил этилган “Ҳуқуқий ахборот куни” флешмоб акцияси ҳақида гапираяпмиз.\nСарсон бўлган тадбиркорлар Бош вазир қабулхонасидан нажот топди\nМурожаатларга тўсиқ қўйилмайди\nМАЪЛУМКИ, мамлакатимизда тадбиркорларнинг, шу жумладан, чет эллик инвесторларнинг мурожаатлари билан ишлашни ташкил этиш сифати ва тезкорлигини ошириш, улар билан очиқ ва тўғридан-тўғри мулоқотни таъминлаш, уларнинг қонуний талабларини амалий ва самарали рўёбга чиқариш ва муаммоли масалаларини ҳал этиш, аҳолининг иш билан бандлигини ошириш ва моддий фаровонлигини ўстириш мақсадида бир қатор чора-тадбирлар амалга оширилмоқда.\nЁш ходимларни лавозимга кўтаришда нималар ҳисобга олинади?\nАНДИЖОН вилоят адлия бошқармаси томонидан бошқарма ва унинг тизимига 2015-2019 йиллар давомида ишга қабул қилинган олий маълумотли ёш ходимларнинг лавозимга тайинланиши ва озод этилиши, лавозим бўйича ўсиши, шунингдек, бу борадаги хорижий тажриба таҳлил қилинди.\nХодим ойлигидан “уриб” қолганлар жаримага тортилди\nМАМЛАКАТИМИЗДА фуқароларнинг меҳнат ҳуқуқларини самарали ҳимоя қилиш борасида қатор ижобий ишлар амалга оширилмоқда. Бунда ҳар бир ходимнинг меҳнат ҳуқуқлари кафолатларини таъминлаш муҳим аҳамият касб этади. Сабаби, иш берувчи ва ходим ўртасидаги меҳнат муносабатлари мураккаб жараён бўлиб, унда белгиланган тартиб-қоидаларга қатъий риоя қилиниши талаб қилинади.\n“Huquqiy axborot” телеграм канали 2 ёшда\nАДЛИЯ вазирлигининг телеграм мессенжеридаги “Huquqiy axborot” канали 2 ёшга тўлди. Унинг обуначилари сони кундан-кунга ортиб бормоқда. Жумладан, канал ҳозирда 190 мингдан ортиқ фойдаланувчига эга. Бу дегани, мана шунча инсонлар бугун канал орқали узатилаётган ҳуқуқий маълумотлар билан танишаяпти. Маълумотлар қисқа ва лўндалиги, муҳими, ҳамма учун тушунарли ва содда жумлалар орқали ёритилганлиги билан диққатга сазовор.\n8 ой маошсиз ишлаган ходимлармаошини олди\nБОЁВУТ туман адлия бўлими томонидан фуқаролар Б.Юляхшиев ва бошқа 25 нафар ходимнинг Боёвут туман агросервис МТП ва ИСМ масъулияти чекланган жамиятидан 2019 йилнинг 8 ойи давомида ишлаган даври учун меҳнат ҳақлари тўланмаганлигидан норози бўлиб ёзган мурожаати ўрганиб чиқилди.\nФуқаронинг 7 йилу 4 ойлик даври нега иш стажи сифатида тасдиқланди?\nФУҚАРО Марат Юлдашев Чилонзор туман адлия бўлимига мурожаат этиб, Бюджетдан ташқари пенсия жамғармаси Чилонзор туман бўлими қарори билан 2016 йил 24 майда ёшга доир пенсияга чиққанлигини, лекин отаси Шарафулла Юлдашевга (1927 йил 26 январда туғилган) қараган даври иш стажига қўшиб ҳисобланмай мурожаати рад қилинганлигини маълум қилди.\nЖаҳолатдаги жонҳолат Эртанги кун ҳикояси\nЛоқайдлик тинчлик ва тараққиёт илдизига болта уради\nДУНЁ янги давр — ахборот даврини бошдан кечирмоқда. Ҳозирги пайтда интернет тизими имкониятларининг чек-чегараси йўқ. Очиғи, бугунги кунни интернетсиз тасаввур этиб бўлмайди. Кишиларнинг дунёда содир бўлаётган воқеа-ҳодисалардан доимо бохабар бўлиб боришига ҳам интернет ягона восита бўлиб қолди.\nОзод юртдаги обод манзиллар\nИШТИХОН тумани нафақат Самарқанд вилоятида, балки республикамизда ҳам ўзига хос салоҳияти билан алоҳида ўрин тутади. Боиси, туманда барқарор ривожланиш ва қатъий интизом масаласи биринчи ўринда туради. Яна бир жиҳати, туман ҳудуди катта. Пахтачилик, ғаллачилик, мевачиликда Иштихон ўз мактабини яратган. Шу боис ҳам ҳар йили мунтазам равишда белгиланган топшириқ ва режалар муваффақиятли бажариб келинмоқда. Туман раҳбари Шуҳрат Неъматовнинг таъкидлашича, бу ернинг одамлари янгиликни тез илғай билади, инвестиция дастурлари ва лойиҳаларини онгли равишда тушуниб, қучоқ очиб кутиб олади.\nТўқсон билан юзлашган устоз ҳаётига назар\nХалқимиз сермазмун, узоқ умр кўрган инсонларни табаррук зот дея улуғлайди. Ҳаёт мазмунини яхшиликда деб билган нуроний кексаларимиз орасида тўқсон билан тўқнашиб, юз билан юзлашган табаррук инсонлар талайгина. Шунинг баробарида одамийликнинг белгиси ҳиммат ва мурувватдир, одам ўз ҳиммати ва муруввати баробарида қадрланади, дейдилар. Орамизда шундай зотлар борки уларнинг бажаргани ибрат, ўргатгани ҳикматдир.\nДУНЁДА жами 5621 та тил ва шева мавжуд бўлиб, ҳозиргача улардан 500 тасигина ўрганилган, холос. Ҳар уч тилдан биттасининг ёзуви бўлмай, фақат оғзаки нутқ шаклига эга.\n136\tЧоп этиш PDF


Ўзбекистон Республикаси Президенти Шавкат Мирзиёев раислигида 8 январь куни Давлат бюджети параметрларини ижро этиш ва ҳудудларда тадбиркорликни ривожлантириш бўйича жорий йилги устувор вазифаларга бағишланган видеоселектор йиғилиши ўтказилди.\n«Илғор хорижий тажриба ҳамда синалган амалиёт асосида мамлакатимизда миллий солиқ тизими яратилди. Солиқлар сони ва ставкалари оптималлаштирилди. Қўшилган қиймат солиғининг ставкаси 20 фоиздан 15 фоизгача пасайтирилди. Бунинг натижасида ўтган йили тадбиркорлар ихтиёрида жами 2 триллион сўм маблағ қолди.\n2020 йил 1 январдан янги таҳрирдаги Солиқ кодекси амалиётга татбиқ этилди. Бу ислоҳотлардан асосий мақсад – жорий ва келгуси йилларда иқтисодий барқарорликни таъминлашдир», дейилади президент матбуот хизмати хабарида.\nЙиғилишда иқтисодий барқарорликни таъминлаш учун тадбиркорларни қўллаб-қувватлаш ва бу орқали бюджет тушумларини мунтазам ошириб бориш зарурлиги таъкидланди.\n«Ягона йўлимиз – тадбиркорлар сонини кўпайтириш, одамларни ишбилармон қилиш! Ҳар бир ҳоким бюджетга қўшимча даромадларни таъминлаши учун ўзи изланиши, тадбиркорга шароит яратиб, бизнес вакиллари билан елкама-елка ишлаши керак», деди Шавкат Мирзиёев.\n«Битта тадбиркор ўз фаолиятини тўхтатса ҳам, бунга «фавқулодда ҳолат» сифатида қаралиши керак. Иқтисодий барқарорлик асоси рақобатбардош тадбиркорларни кўпайтиришдир», дея таъкидлаган президент.\n«Аввало, янги тадбиркорлик субъектларини ташкил қилиш ҳамда фаолиятини тўхтатган корхоналарни тиклашга кўмаклашиш кераклиги таъкидланди. Бунинг учун электр, газ, йўл, сув билан боғлиқ инфратузилмани яхшилаш, янгиларини барпо этиш зарур. Шу боис ҳокимиятлар томонидан ошириб бажарилган даромадлар, биринчи навбатда, ҳудудларда мавжуд инфратузилмани яхшилашга йўналтирилиши белгиланди.\nДавлат раҳбари ҳар бир туман кесимида ресурс солиғи тўловчиларни ҳамда уларнинг объектларини ҳисобга олиш, иш ўринлари ва тадбиркорлар фаолиятини легаллаштириш бўйича ҳам топшириқлар берди», дейилади хабарда.\nЖорий йил 1 январдан мамлакатимиз солиқ тизимида 120дан ортиқ янги қоидалар амалиётга киритилди. Бу қоидалар тўғри қўлланиши, аҳолининг ҳуқуқ ва манфаатлари таъминланиши учун ўзгаришлардан барча хабардор бўлиши керак.\n«Бугунги топшириқлар ижросини самарали ташкил этиш иқтисодий комплексдан катта масъулият талаб этади. Шу боис бу йил ҳукумат ва ҳудудлар учун «иқтисодий комплексни сафарбар қилиш йили» бўлади, деди Шавкат Мирзиёев.


АБСАНС – БУ КИЧИК ЭПИЛЕПСИЯМИ? » Тиббий психология – Расмий сайт\nЯнгиликлар » Энциклопедия » АБСАНС – БУ КИЧИК ЭПИЛЕПСИЯМИ?\nСавол: Абсанс қандай касаллик? У ҳақиқатан ҳам эпилепсиянинг кичик турими?\nЖавоб: Absеnсe – французчада “йўқ бўлмоқ, йўқолмоқ” деган маънони англатади. Гўёки беморнинг онги қисқа вақтга “ўғирланади”, “олиб қўйилади” ва яна “қайтариб берилади”. Бу ҳолатни баъзи олимлар бошқа сайёраликлар иши деб ҳам ҳисоблашади. Гўёки улар ерликлар психологиясини ўрганиш учун одамларнинг онгини қисқа вақтга ўғирлашади.\nАбсанс – ҳушнинг жуда қисқа вақт (2-30 сония) йўқолиши билан намоён бўладиган эпилептик хуруж. Абсанслар тутқаноқ хуружларисиз намоён бўлади ва жуда қисқа вақт давом этади. Шунинг учун ҳам уни докторлар “эпилепсиянинг кичик тури” деб аташган. Бироқ абсанс эпилепсиянинг кичик тури эмас. “Кичик эпилепсия” деган атама ҳозирда қўлланилмайди. Абсанс – эпилепсиянинг енгил кечадиган алоҳида тури бўлиб, баъзида муттасил даволашни талаб қилмайди.\nСавол: Абсанслар фақат болаларда учрайдими? Мана сиз “абсанслар муттасил даволашни талаб қилмайди” деб айтдингиз. Шунга батафсилроқ изоҳ берсангиз.\nЖавоб: Ҳа!Абсанслар фақат болалар ва ўсмирларда учрайдиган касаллик. Катта ёшдагиларда абсанслар кузатилмайди ёки шунга ўхшаш ҳолатлар бўлиб туради, холос. Бироқ булар абсанс эмас. Абсанслар болалик ва ўсмирлик даврида жуда кўп учраса-да, уларнинг деярли ҳаммаси балоғат ёшига етмасдан ўтиб кетади. Шунинг учун ҳам катталарда абсанслар учрамайди. Масалан, “болалар абсанс эпилепсияси”, “ўсмирлар абсанс эпилепсияси”, “ювенил миоклоник эпилепсия”да прогноз жуда яхши. Бундай беморларнинг деярли 90 фоизи тўла тузалиб кетишади.\nСавол: Қолган 10 фоизи-чи?\nЖавоб: 100 фоиз демаганимнинг сабаби, баъзи беморларда абсанслар билан биргаликда бошқа типдаги эпилептик хуружлар ҳам кузатилади. Ана шу эпилептик хуружлар кейин ҳам давом этаверади. Баъзида улар оғир тус олади. Шу боис эпилепсия билан оғриган катта ёшдагиларнинг болалик даври ўрганилганда уларда абсанслар ҳам кузатилган бўлади.\nСавол: Эпилепсия – бу тутқаноқ касаллигими? Тутқаноқ деганда эпилепсия тушуниладими? Шу атамаларга ойдинлик киритсангиз.\nЖавоб: Халқ орасида “эпилепсия” деганда тутқаноқ касаллиги тушунилади. Бироқ “Тутқаноқ касаллиги” атамаси эпилепсияни тўла-тўкис қамраб оладиган атама эмас. “Тутқаноқ хуружлари” деганда бош ва қўл-оёқлар, яъни танада мускуллар тортишуви, қотиб қолиши ва титрашлари билан кечадиган хуружлар тушунилади. Бироқ эпилепсиянинг тутқаноқ хуружларисиз, яъни фақат онгнинг (ҳушнинг) қисқа муддатга йўқолиши билан кечадиган турлари кўп. Абсансларни бунга мисол қилиб кўрсатиш мумкин. “Эпилептик хуружлар” атамаси эса кенг маъно касб этувчи атама бўлиб, унинг тутқаноқ ҳуружлари ва тутқаноқ хуружларисиз кечадиган турлари мавжуд. Абсанслар тутқаноқ хуружларисиз кечадиган эпилепсиядир.\nСавол: Сиз абсансларнинг тури кўп деб айтдингиз. Абсансларнинг энг кўп учрайдиган оддий турига таъриф берсангиз. Абсанс хуружлари пайтида нималар рўй беради?\nЖавоб: Абсанснинг энг кўп учрайдиган тури – бу бир нуқтага қараб қотиб қолишдир. Бу оддий абсанс. Бу пайтда беморнинг қорачиқлари кенгаяди, ёруғликка таъсирланмайди, юзи оқариб кетади. У нима иш қилаётган бўлса шу ҳолатда қотиб қолади, яъни гапираётган бўлса, гапиришдан тўхтайди, ёзаётган бўлса ёзишдан, расм чизаётган бўлса расм чизишдан тўхтайди ва ҳ.к. Бироқ бемор мувозанатини йўқотмайди, йиқилиб тушмайди. Демак, хуруж пайтида бемор қандай вазиятда бўлса, шу ҳолатда ҳайкалдек қотиб қолади. Бу ҳолат бир неча сония, одатда, 5-15 сония давом этади. Абсанс хуружи ўтиб кетгач, бемор яна ўз ишини давом эттираверади. Оддий абсанслар қандай тезликда пайдо бўлган бўлса, худди шундай тезликда дарров тўхтайди. У ҳозиргина ўзида нима бўлганини сезмайди ёки атрофдагилардан билиб олади. Оддий абсанслар пайтида кўз олмаси бир-икки айланиб олиши ёки бош орқага қимирлаб кетиши мумкин.\nОддий абсанснинг қандай бўлишини яхшироқ билиб олмоқчи бўлсангиз, бир эпизодни кўз олдингизга келтиринг. Айрим қизлар бирор йигитга кўзи тушса, унга қараб турган жойида қотиб қолади. Бу пайтда унинг кўзлари катта-катта очилган, қорачиқлари кенгайган, киприклари пирпираб турган бўлади. Гўёки йигит ушбу қизнинг ҳушини бир неча сонияга ўғирлаб қўяди. Ёнидаги дугонаси “Ҳей, сенга нима бўлди?” деб, унинг кўзлари олдидан қўлларини ўтказса ҳам, қиз буни билмайди. Бир неча сониядан кейин ўзига келади. Айнан мана шу ҳолат оддий абсансга ўхшашдир.\nСавол: Абсанс болаларда кўп учрайди деб айтдингиз. Абсанслар қайси ёшда кўп учрайди ва бир кунда неча марта рўй беради?\nЖавоб: Абсанслар энг кўп бошланадиган давр – бу 4-6 ёшлардир. Бироқ абсанслар жуда эрта, яъни 2 ёшда ёки бир оз кечроқ, яъни 12-14 ёшда ҳам бошланаверади. Абсанс хуружлари, яъни абсанслар бир кунда 20-40 маротаба кузатилади. Баъзи болаларда абсанслар сони бир кунда 100 тага етади. Уларнинг сонини тўғри санаб айтиб бериш жуда қийин. Бунинг учун 24 соат боланинг ёнида кузатиб ўтиришингиз керак. Абсансларнинг бир кунда неча маротаба бўлишини билиш учун ЭЭГ видеомониторинг текшируви ўтказилади. Бунинг учун беморнинг бошига 16 ёки 24 та электрод тақиб қўйилади ва 24 соат мобайнида компьютерга ЭЭГ ёзуви туширилади. Махсус видеокамера эса абсанс хуружларини ёзиб боради.\nСавол: Абсансларнинг мураккаб турлари ҳам бор деб айтдингиз. Улар қандай кечади?\nЖавоб: Мураккаб абсансларда ҳушни йўқотиш узоқроқ (20-30 сония) давом этади, йиқилиб тушишлар кўп кузатилади. Ҳеч қандай аурасиз намоён бўлувчи бундай хуружлар сабабли бемор кўп тан жароҳатлари олади. Мураккаб абсансларда ҳушнинг йўқолиши бош ва танада турли хил ҳаракатлар билан намоён бўлади. Бемор ўзича нималарнидир гапиради, мимик мускуллари билан қандайдир имо-ишоралар қилади, қўл-оёқлари билан шарт бўлмаган турли хил ҳаракатларни бажаради ёки кимнидир ҳайдайди. Бу пайтда беморнинг ҳуши карахт ҳолатда бўлади, нималар қилаётганини ўзи билмайди, эслаб ҳам қолмайди.\nМураккаб абсансларнинг қисқача таърифи шуки, мускуллар титраши билан кечувчи абсансларга миоклоник абсанслар деб айтилади. Бунда бир неча сония давом этувчи ҳушнинг йўқолиши мускуллар титраши билан намоён бўлади. Кичик-кичик титрашлар асосан юз, бош, елка ва қўлларда, кам ҳолларда оёқ ва гавда мускулларида рўй беради. Бу титрашлар худди гиперкинезларни (беихтиёрий ҳаракатлар) эслатади, бироқ улардан фарқли ўлароқ ҳушнинг йўқолиши билан намоён бўлади. Миоклоник абсанслар ўсмирларда кўп учрайди.\nМураккаб абсансларнинг энг оғир тури бу – мускуллар тонусининг йўқолиши билан кечувчи тури. Бу ҳолат атоник абсанслар деб айтилади. Атоник абсансларда ҳушнинг йўқолиши мускуллар тонусининг кескин пасайиши ёки йўқолиши билан намоён бўлади. Мускуллар атонияси бўйин мускулларида кузатилса, беморнинг боши бир неча сонияга осилиб қолади, қўлларда кузатилса, қўли қимирламай қолади ёки қўлидаги нарса тушиб кетади, оёқларда кузатилса, йиқилиб тушади. Атоник хуружлар сабабли йиқилиб тушган бемор яна ўрнидан туриб юриб кетади. Атоник абсансларда тан жароҳати кўп кузатилади. Бу ҳолат 20-30 сония давом этади. Атоник абсанслар эпилепсиянинг оғир тури бўлмиш Леннокс-Гасто синдромида кўп учрайди.\nТоник абсансларда кўз олмаси юқорига ёки ён томонларга кетиб қолади, бош орқага ёки ён томонларга қайрилиб кетади, қўл-оёқ мускулларининг тоник қисқариши кузатилади. Мускулларнинг қисқариши енгил тарзда ҳам, оғир кўринишда ҳам намоён бўлади. Баъзи беморларда гавдани олдинга букиб оладиган хуружлар ҳам кузатилади.\nСавол: Бундай болаларнинг келажаги қандай?\nЖавоб: Албатта яхши. Айтиб ўтганимдек, абсанслар билан кечувчи эпилепсияни бартараф этиш осон. Бироқ бензонал дориси абсанслар билан кечувчи эпилепсияни кучайтириб юборишини эсда тутиш лозим. Абсансларни бартараф этувчи дорилар кўп ишлаб чиқилган ва беморлар врач-невропатолог тавсиясига биноан ушбу дориларни ичиб юришлари керак.\nҚўшилган: 01:41 / 07-04-2021 Ўқилди: 106


Тбилиси Россия ҳарбий самолётлари Грузия ҳудудига кириб, ракета отганини исботловчи далиллар борлигини маълум қилди.\n28 июн 2022, Тошкент вақти: 16:50\nГрузия Ташқи ишлар вазирлиги эълон қилган баёнотга кўра, радарлар икки ҳарбий самолётнинг Россиядан Грузияга учиб кирганини кўрсатган. Айни пайтда отилган ракета тури ҳам аниқланган.\nГрузия президенти Михаил Саакашвили Европа Иттифоқини Россия ҳарбий самолётларининг Грузия ҳудудига ракета отганини қоралашга чақирди. Аммо расмий Москва Грузия иддаоларини кескин рад этмоқда.\nРоссия ҳарбий ҳаво кучлари матбуот вакили полковник Александр Дробишевский Россиянинг бирорта ҳарбий самолёти Грузия ҳаво ҳудудларини бузмаганини таъкидлади.


Касал бўлгандан кўра, вакцина олган яхши - вирусолог - 27.04.2021, Sputnik Ўзбекистон\nҚандай қилиб россиялик олимлар "Спутник V" вакцинасини жуда тез яратишди? Ушбу вакцина Британия ва Жанубий Африка штаммларига қарши фойда берадими? 27.04.2021, Sputnik Ўзбекистон\nТОШКЕНТ, 27 апр - Sputnik. Гамалея номидаги Милий эпидемиология ва микробиология институти бош илмий ходими Анатолий Альтштейн Спутник V вакцинаси яратилиши, коронавируснинг қандай штаммларидан ҳимоя қилиши ва эмланган одам ҳам ниқоб тақиб юриши нима учун кераклигини айтиб берди. Вирусолог айтишига қараганда, бугунги кунда коронавирус анча кучсизланган, лекин барибир ҳали хавфли. Аксарият коронавирусга ўрганиб қолди десак ҳам бўлади. Шифокорлар эса касалликни даволашни ўрганишди. 2020 йилнинг март ойида Жаҳон соғлиқни сақлаш ташкилоти коронавирус эпидемияси ҳақида эълон қилганида вазият бутунлай бошқача эди – ривожланаётган давлатларда жуда кўп одамлар коронавирусдан вафот этаётган, ўлим коэфиценти – 10-15%ни ташкил қилаётган эди. Ҳозир эса ушбу кўрсатгич 2%ни ташкил қилмоқда. Профессор Альштейн айтишига қараганда россиялик олимлар биринчи бўлиб вакцина яратишига сабаб, уларнинг айнан ана шундай вакцина яратишда катта тажрибага эга бўлганликлари қўл келган. “Менинг ҳамкасабаларим шунга ўхшаш вакцина яратиш борасида катта тажрибага эга эдилар. Covid-19 пайдо бўлишига қадар улар MERS - яқин шарқ коронавируси синдроми вирусига қарши вакцина яратишган эди. Улар вакцина таркибига қайси оқсил ва қайси генларни киритишни, аденовирусни қандай тайёрлашни ҳамда вакцина дозаси ва кетма-кетлигини тўғри аниқлашган эди. Натижада жуда яхши вакцина яратилди”- дейб ҳикоя қилади Анатолий Альтштейн.Профессор айтишига кўра, бу масалада Гамалея институтига хитойлик мутахассислар жуда катта ёрдам берган. Хитойда вирусология жуда кучли ривожланган ҳам улар биринчилардан бўлиб ушбу вирусга дуч келишган ва коронавирусни диагностика услубларини ўйлаб топишган. Улар биринчи бўлиб ушбу вируснинг генетик кетма-кетлигини аниқлашган “у ерда 30 мингга яқин нуклеотидлар бор” ва бу бутун дунё олимларига тақдим этилди. Россиялик олимлар ҳам ушбу маълумотларни олган замондан бошлаб дарҳол вакцина яратишга киришишди. 2020 йилнинг август ойида олимлар клиник синовларининг биринчи ва иккинчи клиник фазасини якунлаб, вакцинани рўйхатдан ўтказишди. Натижада Гамалея институти вакцинаси шунчалик самарали бўлиб чиққан-ки, у ҳозир дунёнинг турли нуқталарида пайдо бўлаётган коронавируснинг янгии штаммларига қарши кураша олади. Анатолий Альштейн айтишига кўра, Sputnik V ҳозир кўп муҳокамаларга сабаб бўлаётган коронавируснинг Жанубий Африка штаммини ҳам енга олади. Россия вакцинаси, одамда одамга ўтиш хусусияти жуда яхши бўлган, Британя штаммини ҳам енгиб ўтиши керак, деб ишонч билдирди мутахассис. Алоҳида ирқлар ва миллатлар коронавирусга кўпроқ чалиниши, бошқалар камроқ чалиниши ҳақидаги гаплар – афсона бўлиши эҳтимоли кўпроқ. Лекин Марказий Осиё давлатларида коронавирусга чалиниш ва ундан вафот этиш ҳолатлари ҳақиқатдан ҳам нисбатан кам учрамоқда. Лекин бу ерда вакцинация масаласи ҳам мураккаброқ. Украинада касаллик худди Россиядагидек кечмоқда. Эмланган фуқаролар ҳам ниқоб ва қўлқопда юриши керак ва бунги иккита сабаб бор дейди профессор. Биринчидан – вакцинация энди бошланган ва аксарият фуқролар ҳали эмланмаган. Иккинчидан эса, вакциналанган фуқароларган ниқобсиз юриш имкони берилса, аксарият жумладан эмланмаганлар ҳам ниқобсиз юришга ўтади ва эмланганман деб туриб олади. “Эмланган фуқаролар ҳам вирусли, касалликнинг оғир шаклига чалинишидан ҳимояланган бўлса-да, инфекция ташувчиси бўлиши мумкин, бошқаларга юқтириши мумкин”, – дейди вирусолог. Альтштейн, айтишига кўра, ҳозир дунёда Covid-19нинг учинчи жиддий тўлқини бошланмоқда. Рақамлар бўйича у иккинчи тўлқинга яқинлашиб қолган. Россияда ҳозир ўтган йилнинг сентябрида бошланган иккинчи тўлқин якунига етмоқда. Касалланганлар сони камаймоқда. “Бу ҳали коллектив иммунитет етарли даражага етганини ва бизда коронавируснинг учинчи тўлқини бўлмаслигини билдирмайди. Россияда ҳозир аҳолининг 5% эмланган. БИз дунёда биринчи эмасмиз, лекин шунинг ўзи ҳам ёмон эмас. АҚШда вакцинация борасида вазият биздан кўра яхшироқ, Европада эса – ёмонроқ”, - дейди профессор. Россияда коллектив иммунитет пайдо бўлиши учун - ҳозир эмланиш керак. Навбатдаги тўлиқнни кутиб турмасдан. “Мени айримларнинг уколдан қўрқиши ҳайратга солади – нина жуда ингичка, чивин чаққандек бўлади холос. Ахир чивиндан кўрқиб қочиб юрмайдику одамлар. Вакцинанинг салбий таъсири эcа – ҳаммага маълум. Бир неча соатга тана ҳарорати кўтарилиши мумкин холос. Буни касаллик келтирадиган ҳолатлар билан солиштириб бўлмайди”, - дейди профессор Альштейн.\n15:06 27.04.2021 (янгиланди: 15:07 27.04.2021)\nҚандай қилиб россиялик олимлар "Спутник V" вакцинасини жуда тез яратишди? Ушбу вакцина Британия ва Жанубий Африка штаммларига қарши фойда берадими?\nТОШКЕНТ, 27 апр - Sputnik. Гамалея номидаги Милий эпидемиология ва микробиология институти бош илмий ходими Анатолий Альтштейн Спутник V вакцинаси яратилиши, коронавируснинг қандай штаммларидан ҳимоя қилиши ва эмланган одам ҳам ниқоб тақиб юриши нима учун кераклигини айтиб берди.\nВирусолог айтишига қараганда, бугунги кунда коронавирус анча кучсизланган, лекин барибир ҳали хавфли. Аксарият коронавирусга ўрганиб қолди десак ҳам бўлади. Шифокорлар эса касалликни даволашни ўрганишди. 2020 йилнинг март ойида Жаҳон соғлиқни сақлаш ташкилоти коронавирус эпидемияси ҳақида эълон қилганида вазият бутунлай бошқача эди – ривожланаётган давлатларда жуда кўп одамлар коронавирусдан вафот этаётган, ўлим коэфиценти – 10-15%ни ташкил қилаётган эди. Ҳозир эса ушбу кўрсатгич 2%ни ташкил қилмоқда.\n“Спутник V” Туркияда ҳам ишлаб чиқарилади\n26 Апрел, 17:28\nПрофессор Альштейн айтишига қараганда россиялик олимлар биринчи бўлиб вакцина яратишига сабаб, уларнинг айнан ана шундай вакцина яратишда катта тажрибага эга бўлганликлари қўл келган.\n“Менинг ҳамкасабаларим шунга ўхшаш вакцина яратиш борасида катта тажрибага эга эдилар. Covid-19 пайдо бўлишига қадар улар MERS - яқин шарқ коронавируси синдроми вирусига қарши вакцина яратишган эди. Улар вакцина таркибига қайси оқсил ва қайси генларни киритишни, аденовирусни қандай тайёрлашни ҳамда вакцина дозаси ва кетма-кетлигини тўғри аниқлашган эди. Натижада жуда яхши вакцина яратилди”- дейб ҳикоя қилади Анатолий Альтштейн.\nПрофессор айтишига кўра, бу масалада Гамалея институтига хитойлик мутахассислар жуда катта ёрдам берган. Хитойда вирусология жуда кучли ривожланган ҳам улар биринчилардан бўлиб ушбу вирусга дуч келишган ва коронавирусни диагностика услубларини ўйлаб топишган. Улар биринчи бўлиб ушбу вируснинг генетик кетма-кетлигини аниқлашган “у ерда 30 мингга яқин нуклеотидлар бор” ва бу бутун дунё олимларига тақдим этилди.\nРоссиялик олимлар ҳам ушбу маълумотларни олган замондан бошлаб дарҳол вакцина яратишга киришишди. 2020 йилнинг август ойида олимлар клиник синовларининг биринчи ва иккинчи клиник фазасини якунлаб, вакцинани рўйхатдан ўтказишди.\n“Spitnik V вакцинасининг бошқа вакциналардан муҳим устуворлик жиҳати – у клиник синовларнинг уч босқичидан ҳам муваффақиятли ўтди. Синовларнинг учинчи босқичи – эунг мураккаб ҳисобланади. Бунинг учун 10 минг кишида синов ўтказиш керак ва улар орасида албатта “плацебо” гуруҳи бўлиши керак. Фақат ушбу босқич натижаларига кўра вакцинанинг нақадар самарадорлигини аниқлаш мумкин”, - дейди вирусолог.\nНатижада Гамалея институти вакцинаси шунчалик самарали бўлиб чиққан-ки, у ҳозир дунёнинг турли нуқталарида пайдо бўлаётган коронавируснинг янгии штаммларига қарши кураша олади. Анатолий Альштейн айтишига кўра, Sputnik V ҳозир кўп муҳокамаларга сабаб бўлаётган коронавируснинг Жанубий Африка штаммини ҳам енга олади. Россия вакцинаси, одамда одамга ўтиш хусусияти жуда яхши бўлган, Британя штаммини ҳам енгиб ўтиши керак, деб ишонч билдирди мутахассис.\nАлоҳида ирқлар ва миллатлар коронавирусга кўпроқ чалиниши, бошқалар камроқ чалиниши ҳақидаги гаплар – афсона бўлиши эҳтимоли кўпроқ. Лекин Марказий Осиё давлатларида коронавирусга чалиниш ва ундан вафот этиш ҳолатлари ҳақиқатдан ҳам нисбатан кам учрамоқда. Лекин бу ерда вакцинация масаласи ҳам мураккаброқ.\nУкраинада касаллик худди Россиядагидек кечмоқда.\n“Касаллик қандай кечишида одамлар орасида фарқ бор, лекин алоҳида ирқлар ёки миллатлар касалликка кўпроқ ёки камроқ чалинаётгани борасида аниқ маълумотлар йўқ” – дейди профессор.\nЭмланган фуқаролар ҳам ниқоб ва қўлқопда юриши керак ва бунги иккита сабаб бор дейди профессор.\nБиринчидан – вакцинация энди бошланган ва аксарият фуқролар ҳали эмланмаган.\nИккинчидан эса, вакциналанган фуқароларган ниқобсиз юриш имкони берилса, аксарият жумладан эмланмаганлар ҳам ниқобсиз юришга ўтади ва эмланганман деб туриб олади.\n“Эмланган фуқаролар ҳам вирусли, касалликнинг оғир шаклига чалинишидан ҳимояланган бўлса-да, инфекция ташувчиси бўлиши мумкин, бошқаларга юқтириши мумкин”, – дейди вирусолог.\nАльтштейн, айтишига кўра, ҳозир дунёда Covid-19нинг учинчи жиддий тўлқини бошланмоқда. Рақамлар бўйича у иккинчи тўлқинга яқинлашиб қолган. Россияда ҳозир ўтган йилнинг сентябрида бошланган иккинчи тўлқин якунига етмоқда. Касалланганлар сони камаймоқда.\n“Бу ҳали коллектив иммунитет етарли даражага етганини ва бизда коронавируснинг учинчи тўлқини бўлмаслигини билдирмайди. Россияда ҳозир аҳолининг 5% эмланган. БИз дунёда биринчи эмасмиз, лекин шунинг ўзи ҳам ёмон эмас. АҚШда вакцинация борасида вазият биздан кўра яхшироқ, Европада эса – ёмонроқ”, - дейди профессор.\nРоссияда коллектив иммунитет пайдо бўлиши учун - ҳозир эмланиш керак. Навбатдаги тўлиқнни кутиб турмасдан.\n“Мени айримларнинг уколдан қўрқиши ҳайратга солади – нина жуда ингичка, чивин чаққандек бўлади холос. Ахир чивиндан кўрқиб қочиб юрмайдику одамлар. Вакцинанинг салбий таъсири эcа – ҳаммага маълум. Бир неча соатга тана ҳарорати кўтарилиши мумкин холос. Буни касаллик келтирадиган ҳолатлар билан солиштириб бўлмайди”, - дейди профессор Альштейн.


Дунёда серсут соғин сигирлар йилига 550 млн. тоннага яқин сут беради. Энг кўп сут Европада ишлаб чиқарилади. Буюк Британиянинг ўзида 2,8 млн. сигир бор. Башорат қилишларича, 2020 йилгача Жанубий Осиё сут ишлаб чиқариш бўйича Европани ортда қолдиради.\nВирусли диарея- (лотинча-Diarhea viralis bovum, инглизча-Viral diarhea) нисбатан бузоқларда кўпроқ учрайдиган ўткир кечувчи, мулоқот пайтида юқадиган касаллик бўлиб, тана ҳароратининг кўтарилиши, оғиз бўшлиғи, қизилўнгач ва овқат ҳазм қилиш йўлларининг эрозияли-яраланиши, қон аралаш ич кетиши, кучли сўлак ажралиши, кўз шиллиқ пардасининг яллиғланиши, сигирларда эса бола ташлаш каби хос белгилар билан кечади.\nҚОРАМОЛЛАРНИНГ НОДУЛЯР ДЕРМАТИТИ\nЖаҳонда қорамолларнинг нодуляр дерматити бўйича эпизоотик ҳолатнинг бироз мураккаблашганлиги, тарқалиш ареали мамлакатимизнинг чегара ҳудудларига яқин бўлганлиги ва хавф солиш мумкинлиги ушбу касаллик ҳақида маълумот беришни тақозо қилмоқда.\nДубайда дунёдаги биринчи туялар учун касалхона очилди.\nҚУТУРИШ КАСАЛЛИГИ ВА УНГА ҚАРШИ КУРАШИШ ЧОРА-ТАДБИРЛАРИ\nҚутуриш - ўта хавфли ўткир ўтувчи вирус касаллиги бўлиб, асаб тизимининг оғир жароҳатланиши билан характерланади ва оқибати албатта ўлим билан якунланади.\nҲайвонларни сўйишга доир талаб ва меъёрлар белгиланган ҳужжатлар\nҲайвонлар идентификация қилингандан сўнг\nҲайвонларни тижорат мақсадларида сўйиш ва истеъмолга чиқариш механизми


Венада мусулмонлар ва яҳудийлар "ИШИД" таҳдидини муҳокама қилишди\n09:54 / 28.08.2015\n27 август куни Вена шаҳрида радикализм муаммоси ва унга қарши кураш масалаларига бағишланган халқаро мусулмон-яҳудий конференцияси очилди. Бу ҳақда Россия яҳудий диний ташкилотлари конгресси сайти орқали маълум қилинди.\nЯҳудийлар делегациясига Европа раввинлар кенгаши раҳбари Пинхас Гольдшмидт, мусулмонлар делегациясига эса Европа ислом ташкилотлари федерацияси директори Иброҳим ал-Зиёт бошчилик қилишди.\n“Бугун Европа эсктремизм билан боғлиқ муаммолар ўчоғида қолди. Биз Европадаги даҳшатли терактларни эслаймиз: Парижда “Шарли Эбдо”, Копенгагенда синагога, яқинда эса Амстердам-Париж поездидаги отишма. Раввинлар ва имомлар бугуннинг долзарб масалалари ечимига биргаликда ёндашиши керак. Энг жиддий таҳдид, шубҳасиз, ИШИДдир. Уни соатли бомба деб аташ мумкин”, - деди Гольдшмидт. Унинг сўзларига кўра, халқларнинг хавфсизлигини таъминлашда конфессиялараро мулоқот муҳим ўрин тутади.\nЭкстремизм масалаларидан ташқари, тадбирда диний ҳуқуқларнинг таъминланиши масаласи ҳам кўтарилади. ЕИнинг айрим давлатларида турли конфессияларнинг ҳуқуқларини чекловчи қонунчилик актлари қабул қилинмоқда ёки муҳокамага қўйилмоқда, бу эса диний амалларни бажаришга жиддий тўсқинлик қилмоқда. Булар сирасида диний либос кийиш ва диний маросимларни бажариш тилга олиб ўтилди.


Чақалоққа оид ҳукмлар (47): Ҳаром ва макруҳ исмлар (6)\nBy Зубайр Исмоил on 01/15/2022 БОЛА ТАРБИЯСИ МАҚОЛАЛАР ЧАҚАЛОҚҚА ОИД ҲУКМЛАР\nБолага ёқимсиз ва ғалати маъноли исмларни қўйиш ҳам жоиз эмас. Масалан, Ҳарб (уруш, жанг), Мурра (аччиқ, оғир, ғамгин), Калб (ит), Ҳайя (илон) каби исмлар шулар жумласидан. Имом Молик «Муватто»да келтирган асар аввалроқ ўтган эди. Унда айтилишича, Расулуллоҳ саллаллоҳу алайҳи ва саллам соғин туяга ишора қилиб: «Буни ким соғади?» дедилар. Бир киши ўрнидан турган эди, Расулуллоҳ саллаллоҳу алайҳи ва саллам ундан: «Исминг нима?» деб сўрадилар. У: «Мурра», деб жавоб берди. Шунда Расулуллоҳ саллаллоҳу алайҳи ва саллам унга: «Ўтир», дедилар. Кейин: «Буни ким соғади?» деб сўрадилар. Бошқа бир киши турган эди, Расулуллоҳ саллаллоҳу алайҳи ва саллам ундан: «Исминг нима?» деб сўрадилар. У: «Ҳарб», деди. Расулуллоҳ саллаллоҳу алайҳи ва саллам унга ҳам: «Ўтир», дедилар. Кейин яна: «Буни ким соғади?» деб сўрадилар. Яна бошқа бир киши турган эди, Расулуллоҳ саллаллоҳу алайҳи ва саллам ундан ҳам: «Исминг нима?» деб сўрадилар. У: «Яийш» (яшайди), деди. Шунда Набий саллаллоҳу алайҳи ва саллам унга: «Туяни соғ», дедилар.\nРасулуллоҳ саллаллоҳу алайҳи ва саллам туяни исми ёқимсиз шахс соғишини ёқтирмадилар.\nДарҳақиқат, Набий саллаллоҳу алайҳи ва саллам хунук исмни жуда ёмон кўрар эдилар. Одамлар, жойлар, қабилалар ва тоғларга қўйилган хунук исмларни ўзларига оғир олар эдилар. Ҳатто бир марта сафарда эканларида икки тоғ орасига келадилар ва тоғларнинг исмларини сўрайдилар. «Фозиҳ» ва «Мухзин» (шармандали ва хорловчи) деган жавобни олгач, тоғлар орасидан юрмай, уларни айланиб ўтиб кетадилар. У зот саллаллоҳу алайҳи ва саллам бу нарсага жиддий қарар эдилар.\nРасулуллоҳ саллаллоҳу алайҳи ва салламнинг суннатлари ва сийратлари ҳақида фикр юритган инсон исмлар ва маънолар бир-бирига боғлиқ эканини топади. Ҳатто маънолар исмлардан олинганми ёки исмлар маънолардан пайдо бўлганми, деб ўйлаб қолади. Расулуллоҳ саллаллоҳу алайҳи ва салламнинг қуйидаги сўзларини мушоҳада қилиб кўринг: «Асламни Аллоҳ саломат сақлади, Ғифорни Аллоҳ мағфират этди, Усайя Аллоҳга осий бўлди».\nУ зот Ҳудайбия сулҳи куни Суҳайл ибн Амр келганида асҳобларига: «Ишингиз енгиллашди», деган эдилар («суҳайл» – енгиллик).\nНабий саллаллоҳу алайҳи ва саллам Бурайдадан исмини сўрадилар. У: «Бурайдаман», деди. Шунда у зот Абу Бакрга: «Ишимиз салқин кечиб, ўнгидан келадиган бўлди», дедилар («бурайда» «салқинлик» маъносини англатади). Кейин: «Қайси қабиладансан?» деб сўрадилар. «Аслам»дан, деди. У зот Абу Бакрга: «Саломат қолдик», дедилар. Кейин: «Қайси уруғдансан?» деб сўрадилар. У: «Саҳм»дан, деган эди, «Ўқинг чиқди (яъни қуръада ютдинг, омон қолдинг)» дедилар («саҳм» – ўқ). Ҳадисни Абу Умар «Истизкор»да келтирган.\nҲатто у зот буни туш таъбирида ҳам эътиборга олар эдилар. Бир куни бундай дедилар: «Бир кеча туш кўрдим. Уқба ибн Рофеънинг ҳовлисида эмишмиз. Шунда бизга Ибн Тобнинг хурмосидан олиб келишибди. Буни дунёда юксалишимиз, охиратда (хайрли) оқибатимиз ва динимизнинг қарор топишига йўйдим».\nИсмларнинг исм эгаларига таъсири ҳақида билмоқчи бўлсангиз, Саид ибн Мусайяб отасидан, отаси бобосидан ривоят қилган ушбу ҳадис ҳақида фикр юритинг: «Набий саллаллоҳу алайҳи ва салламнинг ҳузурларига келдим. У зот мендан: “Исминг нима?” деб сўрадилар. Мен: “Ҳазн” дедим. Шунда у зот: “Сен (энди) Саҳлсан”, деган эдилар, у: “Отам қўйган исмни ўзгартирмайман”, деди». Ибн Мусайяб айтади: «Ўша «ҳузунат» бизни ҳеч тарк этмади».\nҲузунат – ғадир-будур, нотекислик. Нотекис ерга «арзун ҳазина», текис, юмшоқ ерга «арзун саҳла» дейилади.\n Бухорий (2/542) ва Муслим (2518) ривояти.\n Муслим ривояти, 2270-ҳадис.\n Бухорий ривояти, 10/574 ва бошқа ўринлар.\nAvvalgi maqolaДард ва даво (102): Қотиллик\nKeyingi maqola Муслима аёлнинг дастури (30): Ражъат – хотинни қайтиб олишга оид аҳкомлар


Миллиардер Баффетт билан тушлик ҳуқуқи 2,6 млн долларга сотилди\n12:39 / 10.06.2017\nАмерикалик сармоядор Уоррен Баффетт билан биргаликда тушлик қилиш ҳуқуқи ҳар йиллик хайрия кимошди савдосида 2,6 млн долларга сотилди. Associated Press агентлиги хабарига кўра, ҳуқуқни сотиб олган мижоз исм-шарифи сир қолишини хоҳлаган.\nМиллирдер томонидан ташкил этиладиган кимошди савдоси 18-марта eBay интернет савдо майдонида ўтказилди. Савдо ғолиблари одатга кўра, Баффетт билан тушлик қилиш ва унга ўзи истаган саволни бериш ҳуқуқига эга бўлади. Сармоядор кимошди савдосидан тушган маблағларни Glide Foundation жамғармаси ҳисобига ўтказади. Бу фонд Калифорниянинг Сан-Франциско шаҳридаги уйсизларга кўмак беради. Ўтган кимошди савдолари давомида Баффетт 24 млн доллардан ортиқ маблағ тўплашнинг уддасидан чиқди.\n"Glide ғамхўрликларига гувоҳ бўлган ҳар ким хайрли ишлар борлигига ишонади", - дея сармоядор сўзларини келтиради агентлик. Баффеттнинг айтишича, у ушбу хайрия ташкилотига маблағ йиғиш амалиётини рафиқаси Сюзан боис бошлаган. У 2004 йилда вафот этгунича Glide Foundation жамғармасида кўнгилли сифатида фаолият юритган.\nЎтган йили кимошди савдосидан рекорд даражадаги маблағ, 3,45 млн доллар пул тушган эди. 2015 йили Хитойнинг Dalian Zeus Entertainment компанияси Баффетт билан тушлик қилиш учун 2,34 млн доллар маблағини тиккан эди.\nУоррен Баффетт мижози билан тушликни Нью Йорк марказидаги Smith and Wollensky ресторанида ўтказади. Савдо ғолиби ўзи билан бирга яна 7 нафар кишини таклиф қилиш ҳуқуқига эга бўлади. 86 ёшли сармоядорнинг сўзларига кўра, одатда бу каби тушликлар 3 соат давом этади. Унда суҳбатдошлар кўплаб турли саволларни муҳокама қилишади. Мулоқотда биргина тақиқланган мавзу бор, у ҳам бўлса миллиардернинг бўлғуси инвестиция режалари.\nБаффетт раҳбарлик қиладиган Berkshire Hathaway холдинги йиллар давомида конгломератга айланиб, 80га яқин компанияни ўзида бирлаштирган. Улар суғурта, инвестиция, мебель ишлаб чиқариш ва сотиш, заргарлик, кийим-кечак ва озиқ-овқат ишлаб чиқариш соҳаларида фаолият юритади.\nаукцион Уоррен Баффет\nЎтган ҳафта неча сўмлик авторақамлар сотилгани маълум\nМИБ аукционида тиббиёт маскани ва корхоналар сотувга қўйилди\nМИБ аукционида қатор автомобиллар ва Тошкентдаги кафе сотувга қўйилди


Илмсизлик оқибатидаги иллат | FargonaZiyo.uz\nАсосий/Долзарб/Илмсизлик оқибатидаги иллат\nШу кунларда ижтимоий тармоқларда Тошкент вилоятидаги “Заркент бобо” зиёратгоҳида аёллар ва болалар томонидан қабр тавоф қилинаётгани, устунлар ўпилаётгани, зиналарга бош қўйиб, сажда этилаётгани ҳақидаги видео тарқалди. Ундаги вояга етмаган болалар ҳам катталар ортидан бу амалларни бажараётгани энг ташвишланарли ҳолатдир.\nТаъкидлаш жоизки, ушбу зиёратгоҳ Ўзбекистон мусулмонлари идораси тасарруфида эмас. Шу муносабат билан Ўзбекистон мусулмонлари идораси аввал ширк амаллардан сақланиш ҳақида фатво эълон қилганини таъкидлаган ҳолда “Заркент бобо” зиёратгоҳи мутасаддиларидан мазкур ҳолатга жиддий эътибор қаратишни тавсия этади.\nИслом таълимотига мувофиқ, мусулмон киши ўзининг имон-эътиқодига асосан барча ҳожатларини фақат Аллоҳ таолодан сўраши ва Унинг Ўзигагина ибодат қилиши шарт. Аллоҳ таоло бу ҳақда шундай дейди:\n“…Бас, кимки Парвардигори билан мулоқотда бўлишдан умидвор бўлса, у ҳолда эзгу амал қилсин ва Парвардигорига ибодат қилишда ҳеч кимни (Унга) шерик қилмасин!” (Каҳф, 110).\nҲазрати Пайғамбаримиз соллаллоҳу алайҳи ва саллам ҳам инсон эҳтиёжини фақат Аллоҳ таолодан сўраш лозимлиги ҳақида таълимот берганлар.\nАфсуски, айрим кишилар билимсизлиги ва жоҳиллиги сабаб бўлиб, мазкур қабрни тавоф қилиш ва ундан ҳожатини сўраш каби динимизга зид амалларни қилиб келмоқдалар.\nУшбу жойдаги зиёратчилар қабр атрофидаги ҳар бир устунни ўпиб, тавоф қилишмоқда. Шу билан бирга зиёратгоҳга чиқишда ҳар бир зинага сажда қилиб чиқаётган аёллар ва болаларни кўриб қаттиқ ачинасиз. Зиёратга келганлар ўша қабр устунларини силаб, юз-кўзларини суртиб, атрофини айланиб, турли нарсаларни сўрашаётгани муборак динимизда катта ширк ҳисобланади.\nБир неча йил аввал шундай ҳолатлар юзасидан “Дарахт ва тош кабиларни муқаддас деб билишнинг ширклиги ҳақида”ги фатво эълон қилинган. Шунингдек, зиёратгоҳларга зиёрат қилиш одоблари ҳақида лавҳалар ҳам қўйилган эди.\nЎзбекистон мусулмонлари идораси ушбу ва шу каби идора тасарруфида бўлмаган зиёратгоҳларнинг масъулларини шу каби кўнгилсиз ҳолатлар юзага келишининг олдини олиш мақсадида фуқароларга зиёрат одобларини тушунтириш масаласида ҳамкорликка чақиради.\nЎзбекистон мусулмонлари идораси “Заркент бобо” зиёратгоҳи мутасаддилари билан ҳамкорликда кузатилаётган вазиятга барҳам беришга қаратилган чора-тадбирларни амалга ошириш ҳамда ҳолатни доимий назоратга олишни маълум қилади.


10:58 29 Январ 2020\n17:44 07.10.2019 Ҳавола олиш\nЎзбекистонда сўнгги 2 йил ичида 400дан ортиқ тиббиёт ходимларига нисбатан зўравонлик қилиш, уларга тан жароҳатлари етказиш ҳолатлари қайд этилган.\nТОШКЕНТ, 7 окт – Sputnik. Тиббиёт ходимига тажовуз қилган шахслар учун жавобгарлик кучайтирилади. Бу ҳақида Соғлиқни Сақлаш вазирлиги кўмагида ишлаб чиқилган “Ўзбекистон Республикасининг Жиноят кодексига қўшимча киритиш тўғрисида”ги қонун лойиҳасида айтиб ўтилган.\n“Янги қонун қабул қилинганидан сўнг, тиббиёт ходимларига тажовуз содир этган шахсларга нисбатан уч йилдан беш йилгача озодликни чеклаш ёхуд уч йилдан беш йилгача озодликдан маҳрум қилиш билан жазосини қўллаш мумкин бўлади”, - дейилган хабарда.\nМаълумки, сўнгги вақтларда Ўзбекистоннинг турли вилоятларида беморлар ва уларнинг яқин қариндошлари томонидан тиббиёт ходимларига тажовуз қилиш ҳолатлари тез-тез учраб турибди.\nСоғлиқни сақлаш вазирлиги хабарига кўра, тиббиёт муассасаларида, айниқса, шошилинч ва тез тиббий ёрдам кўрсатиш тизимида бу каби ҳолатлар кунда ёки кунора содир бўлмоқда. Хусусан, сўнгги 2 йил ичида Ўзбекистонда 400дан ортиқ тиббиёт ходимларига нисбатан зўравонлик қилиш, уларга тан жароҳатлари етказиш каби ноқонуний ҳаракатлар қайд этилган.\nЎзбекистон Республикасининг амалдаги жиноят қонунчилигида хизмат вазифасини бажариб турган тиббиёт ходимларига нисбатан тажовуз қилиш, уларга бу жараёнда тан жароҳати етказиш учун жавобгарлик чоралари нисбатан енгил ҳисобланади.\nСоғлиқни сақлаш вазирлиги янги қонун ушбу вазиятга ижобий таъсир қилиши ва бундай қонунбузарликни олдини олишда профилактик рол ўйнашига умид билдиришмоқда.


«Уфа» клуби раҳбари: «Роналду, Месси ва Ўруновни сотиб олишни рад этмасдик»\n«Уфа» директорлар кенгаши раиси Ростислав Мурзагулов Остон Ўруновнинг «Спартак»дан қайтарилиши ҳақидаги саволга жавоб қайтарди.\n«Ўрунов ҳақида кўп гапирдим. Остон – жуда яхши футболчи, аммо унинг фаолиятини қаерда давом эттириши ҳақида ҳеч нарса дея олмайман.\nБиз Криштиану Роналду, Лионель Мессини сотиб олишни рад этмасдик. Шу жумладан, Ўруновни ҳам ўз сафимизга қўшиб олишга йўқ демасдик», - дейди Мурзагулов.\n«РБ Спорт» нашри «Уфа» «Спартак»дан ўзбекистонлик яримҳимоячини қайтариш учун 1 миллион евро трансфер пули тўлашга тайёрлиги ҳақида хабар қилганди.\nЎзбекистонлик футболчи жорий мавсумда «Спартак» сафида 9 ўйинда битта голга муаллифлик қилган. Унинг москваликлар билан амалдаги шартномаси 2025 йилга қадар белгиланган.


Жаҳон банки Ўзбекистон корхонасига нисбатан 2,5 йиллик санкциялар киритди\nЖаҳон банки Сирдарё туманларини сув билан таъминлаш лойиҳаси доирасида ўзбекистонлик қўшма корхонага нисбатан 2,5 йилллик санкциялар киритди.\nТОШКЕНТ, 30 апр - Sputnik. Жаҳон банки Ўзбекистонда жойлашган қўшма корхонага нисбатан 2,5 йиллик санкциялар киритди, деб хабар қилмоқда халқаро молия ташкилоти матбуот хизмати.\nООО "Мега-Мебико" қўшма корхонаси Сирдарё вилоятида сув таъминоти билан боғлиқ шартномага эга бўлиш учун қалбаки молиявий ҳужжатлар тақдим этган ҳамда мавжуд манфаатлар можаросини яширган, - дейилган хабарда.\nУшбу ҳолат аниқланганидан сўнг ООО "Мега-Мебико" корхонасига 30 ой давомида Жаҳон банкининг ва унга боғлиқ бўлган бошқа халқаро ташкилотлар лойиҳаларида иштирок этиш таъқиқланади ва корхона бошқа келишилган шартларни бажаришни ўз зиммасига олади.\nЖаҳон банкининг Сирдарё вилоятида амалга оширилаётган лойиҳасининг умумий қиймати 100 миллион далларни ташкил қилади. Лойиҳа вилоятнинг узоқ туман ва қишлоқларини ичимлик суви билан таъминлаш, сув таъминоти инфратузилмасини яхшилаш, ичимлик сув сифатини яхшилашни назарда тутган.


12:23, 10.01.2022 // 32209\nАпофис астероидининг Ер билан тўқнашиш эҳтимоли баҳоланди\n«Роскосмос» Апофис астероидининг Ер билан тўқнашуви эҳтимолини «жуда паст» деб баҳоламоқда. Бу ҳақда «РИА Новости» хабар берди.\n«Роскосмос» ўз хулосасида Амалий математика институти маълумотларига таянган. 2021 йилда институт 106 та астероид ва 31 та комета устидан 5797 та ўлчов ишлари олиб борган.\n«Кузатувлар натижалари Апофиснинг орбитал ҳаракати параметрларини аниқлаб берди. Бу унинг Ерга яқинлашиши ҳақидаги узоқ муддатли прогнозларга ишончни оширди. Натижа тўқнашув эҳтимоли жуда-жуда кичик», — дейилади муассаса хабарида.\nОлимлар, шунингдек, янги 2021 UL17 астероиди Ерга яқинлашиб келаётгани аниқлангани ҳақида маълумот олган. Дастлабки ҳисоб-китобларга кўра, у 2095 йил 5 апрелда сайёрага хавфли даражада яқинлашиш мумкин. Ҳозирча тўқнашув эҳтимоли 0,02 фоиз.\nАпофис астероиди 2004 йилда кашф этилган. Олимлар унинг 2068 йилда Ер билан тўқнашишига ишонганди, бироқ NASA кейинги 100 йилда ҳеч қандай хавф йўқлигини маълум қилган.\nДекабрь ойи ўрталарида NASA янги Sentry-II астероид мониторинги технологиясини, шунингдек, Eyes on Asteroids сайтини тақдим этди, бу ерда шу пайтгача топилган астероидларнинг барчаси ҳақида маълумот олиш мумкин. Маълумотлар доимий равишда янгиланади. Агентлик шу тарзда фойдаланувчиларнинг объектлар Ерга қанчалик яқин учишини реал баҳолай олишига умид қилмоқда, чунки оммавий ахборот воситаларида космик жисмлар кўпинча хавфли деб аталади.\nДиаметри 10 метр келадиган астероид Ердан рекорд даражада яқин масофадан учиб ўтди. Унинг тўқнашувига 350 км етмаган\n22:30, 15.05.2022 // 61128\n17:48, 15.05.2022 // 52064\n14:27 Кеча // 44808


Журнал "Экономический Вестник Узбекистана" » (O´zbek) Yuksalish yo‘lidagi dadil odimlar\nГлавная | Архив номеров | (O´zbek) Yuksalish yo‘lidagi dadil odimlar\n(O´zbek) Yuksalish yo‘lidagi dadil odimlar\nБарчамизга маълумки, истиқлол шарофати билан мамлакатимизда барча соҳалар шу жумладан, кичик бизнес ва хусусий тадбиркорлик субъектлари фаолиятини қўллаб-қувватлашга қаратилаётган эътибор ҳам ўзининг кутилган самараларини бермоқда. Жорий этилаётган имтиёзлар эса тадбиркорликни ишончли ҳимоя қилишни таъминлашга, унинг кафолатини кучайтиришга замин яратмоқда.\nЮртимиз тараққиётининг кўзгусига айланаётган иқтисодий юксалишлар ҳамда ишлаб чиқаришни модернизация қилиш ва жаҳон андозаларига мос рақобатбардош маҳсулотлар ишлаб чиқариш такомиллаштирилиши натижасида «Leasing bonus» МЧЖ фаолияти ҳам кундан-кунга ривожланиб бормоқда. Шунингдек, кенг қамровли молиявий хизматлар кўрсатаётган, тадбиркорлар билан мустаҳкам алоқа ўрнатаётган банкларнинг кўмаги боис ушбу жамиятда ҳам бозорларни сифатли маҳсулотлар билан тўлдириш, янги иш ўринлари яратиш, аҳоли даромадларини ошириш ва шу каби яна бошқа бир қатор муҳим ишлар амалга оширилмоқда. Мазкур МЧЖ қурилиш бозорида мустаҳкам ўринга эга эканлиги билан ички бозорнинг импорт ўрнини босувчи маҳсулотларга бўлган эҳтиёжларини тўлиқ таъминлашга самарали ҳисса қўшмоқда. Янги ташкил этилаётган иш ўринларига биринчи навбатда касб-ҳунар коллежининг битирувчилари жалб этилмоқда. Пировардида, ишлаб чиқаришни ривожлантириш бўйича кўрилаётган чоралар самараси маҳсулот тури, сифати ва ҳажмининг ортишида ўзининг ёрқин ифодасини топмоқда. Бугун бу ерда ишлаб чиқарилаётган юқори сифатли маҳсулотларга талаб ва эҳтиёж тобора ортмоқда. Албатта, бу борада амалиётда қўлланилаётган ҳар бир ташаббус, илгари сурилган илғор ғоялар, эътиборга лойиқ янгиликлар юртимиз тараққиёти, аҳоли турмуш даражаси ва сифатининг ортишига хизмат қилиши шубҳасиз.\n2005 йилда ташкил этилган ушбу корхона тарихига назар ташласак, ўтган давр мобайнида унинг юксалиш пиллапояларидан дадил юқорилаётганига гувоҳ бўламиз. Дастлаб рубероид ишлаб чиқариш билан фаолият бошлаган корхонада олти нафар ишчи-ходим жалб қилинган ҳолда жами 180 млн сўмлик рубероид маҳсулоти ишлаб чиқаришга эришилади. Дастлабки қадамданоқ бундай самарали фаолият кўрсатишга эришишнинг ўзи бўлмайди. Энг аввало, жамият раиси Рашид Муратовнинг интилишлари, яъни, илғор технологияларни ишлаб чиқаришга жорий этиши, қобилиятли бошқарувчи эканлиги ҳамда ташаббускорлиги энг зарурий омиллар сифатида ўзини кўрсатди. У ёш бўлишига қарамай, иқтисодий самарага эришиш йўллари ҳақида кенг тасаввур ва билимга эга тадбиркор эканлигини намоён қилди.\nҚўлга киритилган ютуқ, эришилаётган натижалар корхонанинг қаддини янада кўтарди, олинган даромадлар ҳисобидан эса янги маҳсулотлар тайёрлаш ўзлаштирилди. Бунинг нечоғлиқ муҳим эканлигини эса биргина битумни қайта ишлаш ва сотиш йўлга қўйилгани мисолида кўриш мумкин. Муҳими, мавжуд қувватлар тўла ўзлаштирилиб, маҳсулот харидорлар эътиборини қозониб улгурди. Натижада, ишлаб чиқариш ҳажми ортиб, 2012 йилда 240 млн сўмлик маҳсулот сотилди. Зеро, бугунги кунда ишлаб чиқарувчи томонидан тайёрланаётган сифатли ва замон талабига жавоб берувчи ҳар қандай маҳсулот нафақат ички балки ташқи, бозорда ҳам ўзининг харидоргирлиги билан ажралиб туради.\nҚолаверса, маҳаллийлаштириш жараёнларига саноатни ривожлантиришнинг асосий йўналишларидан бири сифатида эътибор берилаётгани, бу борада барча меъёрий-ҳуқуқий асослар яратилганлиги ҳам бежизга эмас. «2015–2019 йилларга мўлжалланган тайёр маҳсулот, бутловчи қисмлар ва материалларни маҳаллийлаштириш ва ишлаб чиқариш дастури» ички бозорни зарур истеъмол товарлари ҳамда бутловчи маҳсулотлар билан тўлдиришда муҳим аҳамият касб этмоқда. Мазкур жамият ҳам маҳаллийлаштириш давлат дастури асосида ўз фаолиятини кенгайтиришга интилмоқда.\nБу борада банк кўмаги жуда қўл келганини алоҳида таъкидлаш лозим. Яъни, ОАТБ «Ҳамкорбанк» Наманган филиалидан 195 минг евро миқдорида кредит олиб, Хитойдан янги шифер ишлаб чиқариш линиясини сотиб олди. Қурилиш-монтаж ишлари якунлангач, шифер ишлаб чиқариш йўлга қўйилди. Шундай қилиб, жамият 2013 йилда 2,2 млрд сўмлик шифер, рубероид ва битум БНК-5 маҳсулотлари ишлаб чиқарди. Албатта, айнан истиқлол шарофати туфайли халқ хўжалигининг барча тармоқларида туб янгиланиш ва ўзгаришлар илдиз отиб, ижтимоий-иқтисодий натижаларга эришилмоқда. Сўнгги йилларда юртимизда кичик бизнес ва хусусий тадбиркорлик субъектларини ривожлантиришга, уларни ҳуқуқий ҳимоя қилишга, турли тўсиқларни бартараф этишга йўналтирилган фармон ва қарорлар қабул қилинаётгани ҳам тадбиркорлар фаолиятининг ривожида яққол намоён бўлмоқда.\nХусусан, мазкур корхона фаолиятига назар солсак, кейинги икки йилда ишлаб чиқариш салмоғи янада ортганини кузатиш мумкин. Айтайлик, 2014 йилда корхона Фарғона, Андижон, Наманган, Тошкент, Самарқанд, Хоразм, Навоий ҳамда Қашқадарё вилоятлари бозорларида 3,1 млрд сўмлик маҳсулотларини сотган бўлса, 2015 йилга келиб, республикамизнинг барча вилоятларига маҳсулот етказиб бермоқда. Мос равишда йиллик савдо ҳажми 5,5 млрд сўмни ташкил этди.\nКорхонада ишнинг тўғри йўлга қўйилиши, пухта ва режали фаолият олиб борилиши қўлга киритилаётган ютуқлар асоси бўлиб хизмат қилмоқда. Албатта, бизда ҳамма нарса инсон ва унинг бахту саодати учун қаратилган. Тараққиётнинг «ўзбек модели» эса мустақил юртимизнинг йил сайин барқарор ривожланиб, гуллаб-яшнашига хизмат қилмоқда.\n– Мамлакатимизда кичик бизнес ва хусусий тадбиркорлик ривожига қаратилаётган юксак эътибор, соҳа вакилларига яратилаётган кенг имкониятлар бизни янада ғайрат ва шижоат билан фаолият юритишга ундамоқда, – дейди Р. Муратов. – Ҳозир ишлайман, ўз ақлим ва меҳнатим орқали турмуш фаровонлигимни таъминлайман, деган одамга барча шарт-шароитлар яратиб берилган. Бунинг учун фақатгина кишида ўзига нисбатан ишонч, ҳукуматимиз юритаётган ижтимоий-иқтисодий сиёсатни теран англаш, узоқни кўра олиш, қийинчиликлар ва муаммолардан чўчимаслик талаб этилади, холос. Айни шу жиҳатларга амал қилган тадбиркорларнинг мўлжаллаган ишлари амалга ошади, десам янглишмаган бўламан. Фаолиятимиз давомида бунинг қанчалик ҳақиқат эканлигини чуқур ҳис этаяпмиз. Муаммоларни бартараф этишга интилиш кишини тоблантиради, деганларидек борган сари муваффақиятларимиз мустаҳкамланиб бормоқда. Жамиятнинг ўз маблағлари ҳисобидан 2015 йилда лойиҳа қиймати 1,8 млрд сўм бўлган шифер ишлаб чиқариш цехи қурилиб, фойдаланишга топширилди. Жорий биринчи ярим йиллик давомида ички бозорга 5,023 млрд сўмлик рубероид маҳсулотлари етказиб беришга эришдик.\nЭкспорт салоҳияти корхона ривожланишида муҳим ўрин тутади. «Leasing bonus» томонидан бу борада дадил қадамлар қўйилди. Хусусан, ўтган йили қўшни Қирғизистон Республикасига 65 000 АҚШ долларига тенг бўлган рубероид маҳсулоти экспорт қилинди. Айни пайтда, ташқи бозор билан мустаҳкам алоқа ўрнатиш йўлида изчил изланиш олиб борилиб, хорижий шериклар билан ҳамкорликни йўлга қўйиш бўйича самарали чора-тадбирлар амалга оширилаяпти.\nИшлаб чиқариш тури ва ҳажмининг ортиши корхонада иш билан банд бўлганлар сони кўпайишида муҳим ўрин тутади. Аниқроқ айтганда, ўтган давр мобайнида жамиятда 60 та янги иш ўрни яратилди. 27 та иш ўрни коллеж битирувчилари ҳисобига тўлдирилди. Уларнинг самарали меҳнат қилиши ва дам олиши учун барча шароит яратилган. Меҳнатга муносиб рағбат кўрсатилиши, ҳордиқ чиқариш шароити, ювиниш, кийиниш жойларининг мавжудлиги шундан далолат. Бу эса, ўз навбатида, иш унумдорлиги ортишига хизмат қилмоқда.\nЭнг муҳими, иқтисодий соҳада амалга оширилаётган ислоҳотлар ҳар бир тадбиркорни жамиятда янада фаол бўлишга ундамоқда. Бу борада бир жойда тўхтаб қолиш, эришилган муваффақиятлар билан кифояланиш жоиз эмас, албатта. Чунки, ташаббускор, тадбиркор, ишбилармон инсон мустақил Ўзбекистонимизнинг бундан-да гуллаб-яшнашига муносиб ҳисса қўша олади. Шунинг учун ҳам корхонада истиқболли лойиҳаларни ҳаётга татбиқ этиш ва ишлаб чиқаришни янада ривожлантириш борасида муттасил изланиш олиб борилмоқда.\nҲозирда жамият активларининг умумий қиймати 4 млрд сўмдан ортади. Келгусида жамият шифер тайёрлашда асосий хомашё бўлган цемент маҳсулотини ишлаб чиқаришни режалаштирган. Айни дамда ушбу лойиҳа устида қизғин иш олиб борилмоқда. Кўзланган мақсадга эришилгач, корхонанинг ишлаб чиқариш салоҳияти яна бир поғона юксалиши шубҳасиз.\nИш билганга – минг танга, деган гап бежизга айтилмаган. Рашид Муратов бошчилик қилаётган «Leasing bonus» МЧЖ жамоаси айни шу тамойилга амал қилиб кам бўлаётгани йўқ. Ишнинг кўзини билиб ҳарақат қилиш натижасида корхона республикамизда кўзга кўринган ишлаб чиқариш субъектларидан бирига айланди. Юксалиш йўлида қўйилаётган дадил одимлар жамият истиқболи бугунгидан-да, чароғон бўлишига ишончни янада орттиради.


Сўз Сизга: "Агар мен президент бўлсам..." - BBC O'zbek\nСўз Сизга: "Агар мен президент бўлсам..."\nФото муаллифлик ҳуқуқи МСК screenshot\nЎзбекистонда президент сайловида овоз бериш якунланди.\nТўрт номзод қатнашган айни сайловда ким ғалаба қилиши аксарият учун сир эмас.\nБи-би-си Ўзбек хизмати ўтган ҳафта Facebook ва Одноклассникидаги ўқувчиларига мурожаат қилиб, сиз президент бўлсангиз ишни нималардан бошлар эдингиз, деб сўради.\nҚолган саволларимиз булар:\nБугун Ўзбекистон учун энг йирик ва муҳим масала нима? Сиз бу масалани қандай ҳал этардингиз?\nИжтимоий тармоқлардаги бу саволларга келган аксарият жавоблар таҳрир қилинмади.\nИшсизлик, газ ва электр муаммоси\nFarkhod Ashuruli: Биринчидан ким президент булиши хаммага аён. Фойдасиз хаёл суриш хам ярамайди.\nКим президент булса хам илтимосим шуки газ светни яхшиласа булди.\nSunny Daisy: Иш ўринлари, маошларни ҳам қўшайлик...Шунда ҳамма ўз она ватанида ишлаб яшайди. Оиласини тебрата олиши керак ватанида ишлайдиган бир ўзбек\nНаука Наука: Бизда купрок газ муаммоси кийнаяпти бир неча йилдан бери.кейн ун усимлик ёги озгина орзонласа яхши буларди\nAli Khan: Биринчи навбатда ҳукуматда тозалаш ўтказган бўлардим...Янги ҳукумат тузардим.\nShukurjon Islomov: Электр ва газ таъминотини яхшилаш, қурилиш материаллари нархини тушириш, хорижий сармояларни кўпайтириш\nХусан Хусанов: Узбекистан дегпн кааааттта турмани очиб тикон симларни олиб ташлаб бошка давлатлардай очик ойдин мамлакат килардим,\nOks Spitamen: Бугун Ўзбекистон учун энг йирик ва муҳим масала ва уни хал килишни биздан кура купрок вазир билади, биз уни куллаб-кувватласак булди.\nAxmed Rozimovich: Қишлоқ ҳаётини ривожлантирган бўлардим. Газ ва свет муаммосини ҳал қилардим. Болаликдан ногирон ва имконияти чекланган болаларга эътибор қаратар эдим.\nАкмал Джурабаев: Муаммолар куплигидан билмасдим кай биридан бошлашни хамма сохада муаммолар куп жуда куп\nАлишер Арифджанов: Энг биринчи , мухим масала - пул кредит сиёсатини согломлаштириш .\nАйбек Мумунов: биринчи камокдаги мусулмонларди озод килиш керек\nШухрат Хикматов: Шовкат ака тугри иш тутяпти ! 1 ) иш уринларини купайтириш 2) уй жой куриш 3) порахурлини йук килиш. Тадбиркорларга йул очиш ! Масалан хитойда хар бир хонадон тадбиркорлик билан шугиланади ! В яна тадбиркорларга налогни камайтириш хозирги кунда тадбиркор ойига 10 минимални тулиди бу жуда кота сумма ва банкда пластикни обланич килиш котта муомо ! Чет довлатларга ухшаб банкоматлар куйилса жуда яхши буларди !\nКомил Махмудов: Пахтани хам гапиринг. Фермер б-н бюджетдан маош олувчиларга кийин буляпти,план канча тонна булса,шуни 32млн.га булиш к-к, шунда хар бир кишига неча кг.дан тугри келиши аник булади.\nПрезидент ким бўлса ҳам биринчи порахўрлик ва ўғриликни йукотсин.\nШер ака, Муштарий\nЗахид Усманов: Ишсизликни бартараф этиш.кк.Энергия кризисидан чикиш кк\nагент 007: биринчи иши таможнийларни хал этиш ва свет масаласини ечсин деп ойлайман\nКудрат Киличев Абдурасул угли: Менинг президент булишга давойим йук.4 декабр биз учун улуг кун,хеч ким бефарк булмасин дейман.Юртимиз тинчлиги баркарору-бардавом булсин иншаАЛЛОХ.Юртимиз тинч булса бошка муаммоларни хал килса булади деб уйлайман.\nБогибек Тожиев: Аввало тинчлик булсин кейин бошкаси булаверади\nШер ака: Призидент ким булса хам.Биринчи порахурлик ва угирликни йукотсин.Агар Шавкат Мирзиёев призидент булса мен ундан шуни илтимос килардимки.И А Каримовни йулидан асло юрманг у халкимизга порахурлик угирлик куркоклик рус ва козокларга кулликни ташлаб кетди.Халкни нохакликлардан паймонаси тулди менимча.


Кеча бўлиб ўтган ЙТҲ натижасида бир киши вафот этди - EFFECT.UZ\n. 10:58 | 11.06.2021\nКеча Чилонзорда бўлиб ўтган даҳшатли авария ҳақида хабар бериб ўтган эдик. Йўл ҳаракати хавфсизлиги Бош бошқармаси матбуот хизмати бу ҳақида расмий маълумотни тақдим этди.\n“Жорий йилнинг 10 июнь куни соат 22:00ларда, Тошкент шаҳар, Чилонзор тумани, КХАЙ ҳамда Дўмбиробод кўчалари кесишган чорраҳада ҳайдовчи, 1983 йилда туғилган Ф.Э. “Lacetti” русумли автомобилни бошқараётиб ўзидан олдинда, светофорнинг қизил чироғида тўхтаб турган ҳайдовчи, 1976 йилда туғилган А.Т. бошқарувидаги “Mercedes-Benz” русумли юк автомобилининг орқа томонига урилиб ЙТҲ содир этган.\nНатижада, “Lacetti” русумли автомобиль ҳайдовчиси Ф.Э. олган тан жароҳатлари билан шифохонада вафот этган.\nМазкур ЙТҲ юзасидан Тошкент шаҳар ИИББ ҳузуридаги ТБ томонидан дастлабки терговолди суриштирув ҳаракатлари олиб борилмоқда. Барча ҳайдовчилардан белгиланган қоидаларга риоя қилишларини сўраймиз” – дейилади бошқарма баёнотида.\nTeglar:Chilonzor, ЙПХ, Ўзбекистон


Олимлар давраси кўп ибратли. У ерда фикр, маърифат, билим, ажойиб ғоялар қайнайди. Моддий манфаат, пул ва бойлик уларнинг хаёлига ҳам келмайди.\nШу йилнинг февраль ойи. Халқаро ислом академиясида атоқли манбашунос олим Убайдулла Уватов таваллудининг 80 йиллигига бағишланган маърифий анжуман авжида. Устоз олимнинг энг яқин дўсти, сафдоши Аҳаджон Ҳасановга сўз берилганида, давра бирдан янада жонланди. Маълум бўлишича, у киши Уватов домла билан 62 йиллик синашта, ҳамфикр дўст экан. Ёшлик даврининг беғубор, завқли онлари, футболга ишқибозлик, илк хорижий сафар, илм йўлидаги изланишларга оид ҳам ҳаётий, ҳам самимий, илиқ хотиралар анжуманга ўзгача файз бағишлаган эди.\nЎзА хабарига кўра, Аҳаджон аканинг тарих фанига қизиқиши мактаб давридан бошланган. Кейинчалик олий таълим даргоҳида олган билимлари Шарқ мамлакатлари тарихига оид янги изланишларга туртки берди.\n1962 йилда Убайдулла Уватов билан бирга Мисрга хизмат сафари келгусидаги тадқиқотлар учун янги саҳифалар очгани шубҳасиз.\nМутахассисларнинг фикрича, ислом тарихи, манбашунослиги, аждодларимизнинг илмий-маънавий меросини ўрганиш, буюк ўтмишимизнинг шонли даврларини турли манбалар, қўлёзма асарлар асосида холис тадқиқ этиш борасида ХХ асрнинг сўнгги чорагида Ўзбекистонда йирик илмий мактаб яратилди. Ушбу илмий мактабнинг ривожланишида замонамизнинг таниқли олими, тарих фанлари доктори, профессор Аҳаджон Ҳасановнинг хизматлари беқиёсдир.\nА.Ҳасанов илмий, педагогик фаолият билан бирга, мамлакатимизда диний-маърифий соҳа ривожига муносиб ҳисса қўшган олимлардан. Жумладан, Ўзбекистон Республикаси Президенти Администрацияси, Тошкент давлат шарқшунослик институти, Тошкент ислом университети (ҳозирда Ўзбекистон халқаро ислом академияси)да педагог-устоз ва раҳбарлик лавозимларида фаолият олиб борди.\n2011 йили устоз А.Ҳасановнинг меҳнатлари ҳукуматимиз томонидан муносиб баҳоланиб, “Ўзбекистонда хизмат кўрсатган ёшлар мураббийси” фахрий унвонига сазовор бўлган.\nТарих фанлари доктори Аҳаджон Ҳасанов кўп йиллик меҳнати натижасида 1975 йилда “Mиср мамлукларининг ижтимоий-сиёсий тизими" мавзусида номзодлик, 1994 йилда "Қадимий Арабистон тарихи ва уни ўрганиш муаммолари" мавзусида докторлик диссертацияларини ҳимоя қилди.\nИгна билан қудуқ қазишдек машаққатли меҳнат натижасида 20 дан oртиқ илмий монография, рисола, дарслик ва ўқув қўлланмалари, 200 га яқин мақолалар ёзди. Олим "Макка ва Мадина тарихи", "Қадимги Арабистон", "Қадимги Арабистон ва илк ислом", "Илк ислом жамияти: динийликдан дунёвийликка ўтиш", "Ислом тарихи" ва бошқа кўплаб илмий китоблар, дарслик, қўлланма, монографиялар муаллифидир.\nАҳаджон Ҳасанов талабаларга сабоқ бериш билан бирга, Ўзбекистон мусулмонлари идораси уламолар кенгаши аъзоси, Ўзбекистон халқаро ислом академияси кенгаши аъзоси, исломшунослик фанлари бўйича илмий кенгаш раисининг ўринбосари саналади.\nВатанимиз мустақиллигининг 29 йиллиги арафасида Президентимиз фармонига кўра, устоз "Меҳнат шуҳрати"орденига муносиб топилди.\n– Меҳнатимнинг бундай эътирофи мен учун кутилмаган бўлди, –деди Халқаро ислом академияси "Ислом тарихи ва манбашунослиги – IRCICA" кафедраси профессори Аҳаджон Ҳасанов. – Юртимизда маънавий-маърифий жабҳаларда кечаётган ижобий ўзгаришлар янги изланишлар сари ундайди.\nҲа, саксон ёшда ҳам ҳамон илм излаётган олимнинг фаолияти чиндан ҳам ибратдир.\n650 марта ўқилди\nДругие материалы в этой категории: « ДИҚҚАТ ТАНЛОВ!\tОбод этилаётган масжидлар: Олтиариқ жавҳари барпо этилади »


Ўзбекистон – КХДР ўйини чипталари сотувга чиқди » Ўзбекистон янгиликлари – Zamin.uz\n06-11-2015 | 13:50\nZAMIN.UZ / Спорт / 06 Ноябр 2015 года1 349\nЖаҳон чемпионати-2018 иккинчи саралаш босқичи доирасидаги Ўзбекистон – КХДР ўйини учун чипталар 6 ноябрь, соат 14:00дан бошлаб сотувга чиқарилади. Бу ҳақда Uff.uz хабар бермоқда.Барча секторлар учун чипталар нархи 15 000 сўм қилиб белгиланган. Фақатгина SIP тоифали чипталар нархи 30 000 сўм. Барча чипталар “Пахтакор” стадиони кассаларида сотилмоқда.Ўзбекистон миллий терма жамоаси Жаҳон чемпионати-2018 иккинчи саралаш босқичи доирасида 12 ноябрь куни КХДР терма жамоасига қарши майдонга тушади. Ушбу учрашув Тошкентдаги "Пахтакор" марказий стадионида бўлиб ўтади. Ўйин 18:00да бошланади. Ўйинни Алиризо Фағони бошчилигидаги эронлик ҳакамлар бригадаси бошқариб боради.Эслатиб ўтамиз, айни вақтда "H" гуруҳида КХДР терма жамоаси 5та ўйинда 13 очко тўплаган ҳолда пешқадам бўлиб турибди. Ўзбекистон эса гуруҳдаги рақибларидан бир ўйин кам ўтказган ҳолда 9 очко билан иккинчи ўринни эгаллаб турибди.\nЎқишни тавсия қиламиз Ўзбекистон терма жамоаси 2018 йилги ЖЧ саралаши доирасида Филиппинни 5:1 ҳисобида енгди


Абдулла Ориповнинг дафн маросимидан лавҳалар | Бир пиёла чой\n← «Тошкент» телеканалида оилавий ажримлар ҳақидаги видеороликлар намойиш этила бошланди\nМалайзияда ўзбекистонлик 17 аёл жинсий қулликдан қутқарилди →\nАбдулла Ориповнинг дафн маросимидан лавҳалар\nPosted on November 10, 2016\tby birpiyolachoy\nБугун Тошкентда Ўзбекистон халқ шоири, давлат мадҳияси муаллифи ва жамоат арбоби Абдулла Ориповни сўнгги йўлга кузатиш маросими бўлиб ўтди, деб хабар беради Sputnik Ўзбекистон мухбири.\nМарҳумнинг жасади тунги соат 2:30да АҚШдан Ўзбекистонга келтирилди. Марҳумнинг дўстлари айтишларича, самолёт Франкфурт ва Москва орқали узоқ парвозни амалга оширган. Шоирнинг жасади пойтахт аэропортидан махсус транспорт ёрдамида Дўрмондаги шоир қароргоҳига олиб келинди. Шоирни сўнгги йўлга кузатиш учун унинг уйида яқинлари ва қариндошлари, дўстлари, маданият ва санъат арбоблари, давлат ва жамоат ташкилотлари вакиллари жамулжам бўлдилар.\nТаъзия маросимида Ўзбекистон Президенти вазифасини бажарувчи Шавкат Мирзиёев ҳам иштирок этди. У билан бирга ҳукумат аъзолари ва Президент девони ходимлари ҳам қатнашдилар.\nЎзбекистон халқ шоири Абдулла Орипов узоқ касалликдан сўнг АҚШда вафот этди. У Тошкентдаги “Чиғатой” қабристонига дафн этилди.\nМашҳур шоирни сўнгги йўлга кузатиш учун келганлар ўзлари билан гул ва гулдасталар, шоирнинг китобларини олиб келдилар ва кўзёш тўкдилар. Йиғилганлар Абдулла Ориповнинг ўғли Илҳомга таъзия билдирдилар.\nРежиссёр ва сценарийнавис Собир Назармуҳаммедовнинг айтишича, бутун бошли афсона, буюк шоир ва ўз ишига садоқатли ижодкор бу оламни тарк этди.\n“У бир сония ҳам ижоддан тўхтамасди, ҳаттоки касаллигига ҳам қарамасдан шеърлар ёзишда давом этди. Бундай ижодкорлар энди қолмади ва яна шундай ижодкорлар бўладими, билмадим”, — дея қайғу билан сўзлади суҳбатдош.\nКўпчилик Абдулла Ориповни ўзбек шеъриятининг классиги деб атарди, унинг адабиётга қўшган бебаҳо ҳиссаси ҳақида сўз борганда Алишер Навоийга қиёслашарди. Шоирнинг дўст ва ҳамкасблари бугунги ўзбек адабиётида Ориповга тенглашадиган ижодкор йўқлигини, у ёзган асарлар ҳеч қачон унутилмаслигини қайд этдилар.\n“Отам халқ ҳурмати ва эътирофига сазовор бўлганликларини кўриб турибман. У бизни ташлаб кетгани билан отам ўзидан қолдирган асарлар мангу яшайди. Отам ёди ҳамиша қалбимда қолади, уни сўнгги йўлга кузатишга ва бу оғир дамларда оиламизни қўллаб-қувватлаётганларга раҳмат айтаман”, — деди Илҳом Орипов.\nАбдулла Орипов халқ, она ватан ва уларга бўлган муҳаббат ҳақида кўплаб асар ва достонлар битган. У шунингдек, Данте Алигьери, Николай Некрасов, Леся Украинка, Тарас Шевченко, Қайсин Қулиев ва бошқа кўплаб жаҳон адабиёти дарғаларининг асарларини ўзбек тилига таржима қилган.\nУнинг ижоди замонавий ўзбек адабиётининг ёрқин саҳифаларидан биридир. Абдулла Ориповга 1998 йилда “Ўзбекистон Қаҳрамони” унвони берилган.


GM Uzbekistan Асака заводи профилактика учун вақтинча ёпилади\nGM Uzbekistan ширкати биноси.\nGM Uzbekistan Асакадаги заводи профилактик тадбирлар учун вақтинча ёпилишини эълон қилди.\nХабарда айтилишича, Асака заводида ишлаб чиқариш ускуналарини профилактика қилиш ва таъмирлаш 8 августдан бошланди. GM Uzbekistan матбуот хизмати Асака заводидаги профилактик ишлар неча кун давом этиши ҳақида маълумот бермаган.\nЎтган йилнинг сентябрида GM Uzbekistanнинг Асакадаги заводи қарийб бир ойга беркитилгани ва ишчилари ҳам 1 августдан бошлаб, “ҳақ тўланмайдиган меҳнат таътилига” чиқарилгани ҳақда Озодлик хабар берган эди.\nЎшанда ширкат ходимларидан бири завод ишчиларининг "мажбурий таътилга" чиқарилишини автомобиллар савдосининг кескин қисқаргани билан боғлаган эди.\nGM-Uzbekistan ширкати эълон қилган расмий рақамларга кўра¸ ширкатнинг 2016 йилнинг биринчи ярим йилидаги соф даромади 4 триллион 394 миллиард сўмни ташкил этган. Бу эса¸ ўтган йилнинг айни даврига нисбатан 34 фоизга камдир.


“Спутник V” вакцинаси фақат амалдорлар учунми? | Qalampir.uz\nЖамият\t06 Июль 15:18 10790\nАйни вақтда Ўзбекистонда ҳам коронавирусга қарши эмлаш жараёнлари жадаллик билан давом этмоқда. Мамлакатда пандемия бошлангандан буён 113568 нафар киши коронавирус касаллигига чалингани қайд этилган. Шундан 109349 киши соғайган. 1 апрелдан то 5 июлга қадар Ўзбекистонда 4 миллион 224 минг 934 доза вакцина қўлланилган.\nАйни вақтда мамлакатда уч номдаги вакциналардан фойдаланилмоқда. Булар – “Спутник V”, “AstraZeneca” ва “ZF-UZ-VAC 2001”. Бироқ, одамлар орасида энг кўп оммалашгани Россияда ишлаб чиқарилган “Спутник V” вакцинаси бўлмоқда. Кўпчилик ўзи истиқомат қиладиган ҳудуддаги поликлиникадан ушбу вакцинани топа олмагани, амалдорлар эса айнан шу вакцина билан эмланаётганини айтиб, эътироз билдирмоқда. Айниқса, ўтган ҳафта Ўзбекистон Республикаси Маданият вазири Озодбек Озодбек Назарбеков “Халқаро пресс-клуб”нинг вакцинацияга бағишланган сессиясида “Спутник V” вакцинаси билан эмланиши ушбу эътирозларни янада орттирди. Хўш, “Спутник V” фақат амалдорлар учунми? Ушбу саволга жавоб олиш мақсадида QALAMPIR.UZ Санитария-эпидемиологик осойишталик ва жамоат саломатлиги хизмати бошлиғи ўринбосари, тиббиёт фанлари номзоди Ботир Жўрабаевич Қурбонов билан суҳбатлашди.\nQALAMPIR.UZ: —“Халқаро пресс-клуб”га борганлар, хусусан вазир Назарбеков нега “Спутник V” вакцинаси билан эмланди? Ё ушбу вакцина фақат амалдорларга аталганми?\nБотир Қурбонов, Санитария-эпидемиологик осойишталик ва жамоат саломатлиги хизмати бошлиғи ўринбосари: — “Спутник V” вакцинаси фақат амалдорлар учун эмас. Ушбу вакцина биринчи навбатта хавф гуруҳи юқори бўлган аҳолига, яъни 65 ёшдан ошган кексаларга, кейинги ўринда тиббиёт ходимларига қилиняпти. Шунингдек, “Спутник V” вакцинаси Ўзбекистон Республикасига қанчалик кўп миқдорда олиб келинса, секин-аста аҳолининг барча қатламига тарқатилиши бошланади. Лекин, бугунги кунда олиб келинаётган “Спутник V” вакцинасининг дозаси камлигини сабабли у аҳолининг энг яқори хавф гуруҳи орасида қўлланилмоқда. “Халқаро пресс-клуб”да бўлган вакцинация жараёнларида 3 та вакцина – “Спутник V”, “AstraZeneca” ва “ZF-UZ-VAC 2001” вакциналари олиб келинди. Унда нафақат Озодбек Назарбеков, балки бошқа иштирок этганлар, яъни журналистлар, блогерлар ва бошқа халқ вакиллари ҳам ушбу вакциналар билан эмланди. “Халқаро пресс-клуб”га 3 та вакцина олиб келинишидан мақсад бугунги кунда Ўзбекистонда 3 та вакцинадан фойдаланаётганлигини аҳолига кўрсатиш ва етказиш эди. Шунинг учун 3 та вакцинадан фойдаланилди.\nЎзбекистонда ҳам Қозоғистон ва бошқа бир қатор республикалар сингари “Спутник V” вакцинаси ишлаб чиқарилиши йўлга қўйилгандан кейин минглаб дозада ушбу вакцинасидан фойдаланиш имкони яратилади. Бу жараён ҳақида тез кунларда Ўзбекистон аҳолисига аниқ баёнот берамиз. Айни кунларда бунинг учун тайёргарлик ишлари кетмоқда. Шу ўринда айтиш мумкинки, “ZF-UZ-VAC 2001” вакцинаси “Спутник V” вакцинасида қолишмайдиган, барча турдаги мутацияга учраган каронавирус штаммларига таъсир қила оладиган вакцина ҳисобланади. Ўзбекистонда ушбу вакцинанинг ҳам учинчи клиник босқичи амалга оширилган, 7 миндан ортиқ одамларда клиник тадқиқотлар ўтказилган ва уларнинг барчасида ижобий натижа олинган.\nQALAMPIR.UZ: — Демак , “Спутник V” вакцинасининг “ZF-UZ-VAC 2001” ва “AstraZeneca” вакциналаридан фарқи борми?\nБ.Қ.: — “Спутник V” вакцинаси “AstraZeneca” ва “ZF-UZ-VAC 2001” вакциналаридан ҳеч қандай фарқ қилмайди. Фақатгина қолган вакциналарнинг Ўзбекистонда “Спутник V” вакцинасига нисбатан рекламаси камроқ бўлгани учун ҳам жуда кўп аҳолимиз томонидан саволлар ва мурожаатларга сабаб бўлмоқда. “Спутник V” вакцинаси Россияда шу даражада кўп реклама қилингани боис аҳолимизда ушбу вакцинага эҳтиёж ёки унга бўлган талаб ошиб кетмоқда.\nQALAMPIR.UZ: — Ҳозирги кунда “Спутник V” вакцинаси қайси эмлаш пунктларида мавжуд?\nБ.Қ.: — Бугунни кунда “Спутник V” вакцинасини сақлашда ўзига яраша қийинчиликлар туғилмоқда. Масалан бошқа вакциналарни +2 - +8 даражада сақланса, “Спутник V” вакцинасинии эса -18 градусдан кам бўлмаган ҳароратда сақланиши керак ва бу ўзига яраша махсус музлатгичларни талаб этади. Шунинг учун “Спутник V” вакцинасинии Тошкент шағридаги барча туманларнинг марказий поликлиникаларида, шунингдек барча вилоят марказларида ташкил этилган вакцина эмлаш пунктларида топиш мумкин. Ушбу вакциналарни ҳудудларга етказиб бериш бўйича барча чоралар кўрилган.\n20 Сентябрь 18:17 51276\n19 Сентябрь 11:57 39457\n19 Сентябрь 18:13 37275\n19 Сентябрь 16:53 25470


Миср A321 бортида теракт содир этилганига ишонишдан бош тортди » Ўзбекистон янгиликлари – Zamin.uz\nZAMIN.UZ / Дунё / 17 Ноябр 2015 года382\nМиср ҳукумати Россиянинг Metrojet авиакомпаниясига тегишли A321 бортида терактга алоқадор далилларни топмаганини маълум қилди, дея хабар бермоқда Meduza. Аввалроқ Россия Федерал хавфсизлик хизмати раҳбари Александр Бортников Россия самолётининг ҳалокатига теракт сабаб бўлганини маълум қилганди. Унинг сўзларига кўра, самолёт бўлакларида портловчи қурилма излари топилган. Россия президенти Владимир Путин эса Россиянинг A321 лайнерини портлатган террорчиларни сайёранинг исталган нуқтасида топиб, жазолашга ваъда берди. Воқеа: Мисрда қулаган A321 Россиянинг Metrojet (эски номи — «Когалимавиа») авиакомпаниясига тегишли A321 лайнери 31 октябрь куни Мисрда қулаганди. Шарм-аш-Шайхдан Санкт-Петербургга учаётган самолёт бортида бўлган 224 кишининг барчаси ҳалок бўлган. Manba: daryo.uz


Москва яӄинида Ўзбекистон фуӄароси ўлдирилди\nФарангис Саид Шу ҳафта давомида Россияда ирӄчилик ва радикал миллатчиликнинг тобора кучайиб бораётганини намойиш ӄилувчи уч ҳодиса рўй берди.\nЧоршанба куни Санкт-Петербург шаҳрида бир вьетнамлик ўлдирилди. Университет талабасига 15-20 одам ҳужум ӄилган.\nЖума куни Подмосковьедаги Долгопрудний шаҳрида 4 киши икки ўзбекистонликни ӄаттиӄ калтаклади, сўнгра пичоӄлаб кетди. Ўзбекистонликлар Долгопруднийда ишлаган. Улардан бири ҳодиса жойида ўлди. Иккинчиси оғир аҳволда шифохонага етказилди.\nАйни шу куни Россиянинг Чита шаҳрида 2 киши бир хитойликни пичоӄлаб кетган. Полиция ӄотилларнинг маст бўлган ёш йигитлар эканини маълум ӄилди.\nРоссия бўйича канадалик мутахассис, Москвада нашр этиладиган “Москоу Таймз” газетасининг собиӄ мухаррири Эндрю Форманек ирӄчилик ва радикал миллатчилик сабаблари хусусида бундай дейди:\n”Ирӄчилик ва фашизмнинг кучайиши ҳамда скинхедлар ҳаракати ёйилишининг сабабларини, назаримда, россиялик ёшлар келажагининг номаълумлигидан ӄидириш керак. Менимча, аксарият россияликлар келажакка пессимизм ва умидсизлик билан ӄарайди. Бундай вазиятда энг осон йўл - бегуноҳни айблаш. Кўпгина россияликлар, айниӄса, маълумотсиз одамлар ўз муаммолари сабабларини бошӄалардан ӄидиришга ҳаракат ӄилади.”\nЭндрю Форманек фикрича, бундай вазиятда Вьетнам, Африка ёки Кавказ ва МО фуӄаросини айблаш осонроӄ. “Чунки улар жоҳил ёш йигитнинг кўзига дарров ташланади”, дейди суҳбатдошимиз.\nРоссияшунос фикрича, ирӄчиликни йўӄ ӄилиш учун мамлакатда ижтимоий ва иӄтисодий муаммоларни ҳал этиш лозим.\nАммо, Эндрю Форманек Россия ҳукумати муаммони ҳал этишга мойил эмас, деб ҳисоблайди:\n”Муаммо яна шунда-ки, расмийлар уни ҳал этишни истамайди. Масалан, Москвада милиция ходимлари ирӄчиликда, яъни рус бўлмаган одамга ёмон муносабатда бўлиш бобида ҳатто скинхедлардан ҳам ўтиб тушади, деб ҳисоблайман.”\nСуҳбатдошимизга кўра, сўнгги йилларда сиёсий партиялар орасида миллатчилар кўпайиб бормоӄда. Турли дин ва халӄлар орасида толерантлик, бағрикенгликка даъват этувчи сиёсатчилар ва депутатлар эмас, балки миллатчилик ва рус халӄини бошӄа халӄ ва элатлардан устувор ӄилиб кўрсатишга уринаётганлар оддий халӄ орасида кўпроӄ обрўга эга, дейди Эндрю Форманек ва буни Россиянинг ҳозирги даврдаги умумий ривожланиши йўналиши ҳамда даражаси билан тушунтиради.\nУнинг фикрича, россиялик ёшлар орасида толерантлик ва бағрикенгликни кучайтиришга ӄаратилган тушунтириш ишлари олиб борилганида ҳам, муаммони ҳал этиш ӄийин бўлади:\n”Одамлар билимини ошириш, албатта, яхши нарса, лекин, очиғини айтадиган бўлсам, менимча, Россия ҳали тараӄӄиётнинг у даражасига етмаган. Турмуш даражасини кўтаришдан бошлаш керак ишни. Чунки, ўзи фаровон яшаётган одамгина бошӄаларга яхши муносабатда бўлади. Акс ҳолда, у ўз ӄийинчиликлари учун бошӄаларни айблашга шошилади. Бу – одам табиати.”


Мурод Хонтўраевнинг ўлими билан тугаган ЙТҲ тафсилотлари маълум қилинди - UzNews.uz\n19 июля, 13:56 3646 0\nМурод Хонтўраевнинг ўлими билан тугаган ЙТҲ тафсилотлари маълум қилинди\nLacetti Gentra ва BMW X5 иштирокидаги ЙТҲда ММA жангчиси вафот этди.\n19 июль куни соат 11:30 ларда Тошкент вилояти, Бўстонлиқ тумани ҳудудидан ўтувчи 4R-12 автомобиль йўлининг 68-километрида бир йўналишда ҳаракатланиб кетаётган Lacetti Gentra ҳамда BMW X5 иштирокида тўқнашув содир бўлган. Бу ҳақда UzNеws.uz’га Тошкент вилояти ИИББ Ахборот хизмати хабар берди.\n“Ижтимоий тармоқларда ушбу ЙТҲ уюштирилгани айтилган хабарлар тарқалди. Бу ҳақиқатга тўғри келмайди. BMW X5 ҳайдовчиси олдида кетаётган Lacetti’дан йўл сўраган. Lacetti йўлни бўшатишига улгурмасидан кириб бориши натижасида бамферни бир чеккаси тегиб кетган. Ундан кейин машина бошқарувни йўқотиб, йўл четига чиқиб, ағдарилган”, - деди Тошкент вилояти ИИББ Ахборот хизмати раҳбари Бобур Тўлаганов.\nМурод Хонтўраев билан бўлган йўловчи тан жароҳати билан шифохонага олиб кетилган. Бироқ унинг шахсига аниқлик киритилмаган.\nМазкур ЙТҲ бўйича дастлабки суриштирув ҳаракатлари олиб борилмоқда.


..:: ISLOM.UZ ::.. - Вадо хутбаси\n“Вадо хутбаси” жумласи луғатда «хайрлашув, айрилиқ хутбаси-хитоби» деган маънони билдиради. Ҳижрий ўнинчи йилнинг 9-зулҳижжасида (милодий 632 йил 8 март) Пайғамбар алайҳиссалом сўнгги бор ҳаж қилишларида буюк Ислом инқилобининг энг улуғ хутбасини айтдилар. Ўшанда Маккада 124 минг мусулмон тўпланган эди. У зот Қасво деган туяларига миниб, Арафот водийсида мусулмон умматига тарихий васиятларини баён қилганлар. Бу хитоб фақат ўша жойда тўпланган ҳожиларгагина эмас, қиёматга қадар келадиган бутун инсониятга қаратилган бўлиб, тарихга «Вадо хутбаси» номи билан кирди. Уни мусулмон умматининг ўзига хос ҳаракат дастури дейиш мумкин. Пайғамбар алайҳиссалом умматга бундай васият қилдилар:\n“ Эй инсонлар! Сўзларимни диққат билан эшитинг. Билмайман, балки бу санадан кейин сиз билан бу ерда яна бир бор бирга бўлолмасман.\nЭй инсонлар! Бу куннинг қандай кун эканини биласизми? Бугун Явмуннаҳрдир (қурбон куни). Бу ойнинг қайси ойлигини биласизми? Бу ой Шаҳри ҳаромдир (муқаддас ой). Бу жойнинг қандай жойлигини биласизми? Бу ер Балдаи харамдир (муқаддас шаҳар). Бу кунингиз қандай муқаддас бўлса, бу ойингиз қандай муқаддас бўлса, бу шаҳрингиз қандай муқаддас бўлса, билингки, жонларингиз, молларингиз ҳам то Аллоҳнинг ҳузурига чиққунга қадар бир-бирларингизга бу муқаддас кун, бу муқаддас ой, бу муборак шаҳар каби муқаддасдир. Буларга қилинган ҳар қандай тажовуз ҳаромдир.\nЭй асҳобим! Ҳушингизни йиғиб олинг! Билингки, эртага Аллоҳингизга қовушажаксиз. Бугунги ҳар турли ҳол ва ҳатти-ҳаракатларингиздан албатта сўроққа тутиласиз. Зинҳор-базинҳор мендан кейин эски залолатларга (адашувга) қайтиб, бир-бирларингизнинг бўйнингизга тиғ урманг! Ушбу васиятимни бу ерда бўлганлар бўлмаганларга билдирсин. Балки билдирилган киши бу ерда туриб эшитгандан янада яхшироқ тушунар ва буни муҳофаза этар?!\nЭй асҳобим! Эски жоҳилият давридан қолган ҳамма қон даъволари батамом бекор қилинди. Бекор қилганим илк қон даъвоси эса Абдулмутталиб невараси Робианинг қон даъвосидир.\nЭй асҳобим! Жоҳилият даврининг ҳар турли рибоси (фоиз, судхўрлик) бекор қилинди. Илк бекор қилганим рибо Абдулмутталиб ўғли Аббоснинг фоизидир. Аллоҳнинг ажри билан бундан кейин судхўрлик тақиқлангандир. Эски даврлардан қолган бу чиркин одатнинг ҳар турлиси оёғим остидадир. Қарздорлар қарз берган кишиларга фақат улардан олган пулнигина тўлайдилар. Зулм ҳам қилманг, зулмга ҳам учраманг!\nЭй асҳобим! Кимнинг ёнида бир омонат бўлса, уни эгасига қайтариб берсин. Ҳадяларга ҳадя билан жавоб берилади. Бошқаларга кафил бўлганлар кафолатнинг масъулиятини ўз устига олган ҳисобланади.\nЭй инсонлар! Бугун шайтон сизнинг шу юртингизда қайтадан нуфуз ва салтанат қуриш қудратини бундан кейин абадий йўқотган. Бироқ сиз бу бекор қилганларим нарсалардан бошқа, кўзингизга кичик кўринган ишларда шайтонга эргашсангиз, уни севинтирган бўласиз. Динингизни асраш учун булардан ҳам сақланинг!\nЭй инсонлар! Хотинларнинг ҳақларига риоя этингиз. Улар билан шафқат, меҳр билан муомалада бўлингиз. Уларнинг ҳақлари хусусида Аллоҳдан кўрқингиз! Хотинлар сизга Аллоҳнинг омонатидир. Уларни Аллоҳ номига сўз бериб олдингиз, улар амри Илоҳий билан сизга ҳалол бўлди. Сизнинг хотинлар устида ҳақларингиз бўлгани каби, хотинларнинг ҳам сизда ҳақлари бордир. Сизнинг хотинлардаги ҳақларингиз уларнинг оила шарафини сиз ёқтирмайдиган ҳеч бир кимсага оёқ ости қилдирмасликларидир. Хотинларингизнинг ҳар турли емак ва кийим эҳтиёжларини таъминлашингиз эса, уларнинг сизнинг устингиздаги ҳақларидир. Улар сизнинг ҳақларингизга риоя этишлари керак. Сиз ҳам уларга назокат билан муомала этишингиз лозим. Бир хотин эрининг рухсатисиз унинг молидан бирор нарсани бировга бериши ҳалол эмас.\nЭй мўминлар! Сўзларимни яхшилаб эшитинг, яхши англаб олинг ва яхши муҳофаза этинг. Шу нарса ҳақиқатки, Роббингиз бирдир. Отангиз бирдир, барчангиз Одамдансиз, Одам (алайҳиссалом) эса, тупроқдандир. Ҳеч кимнинг бошқалардан устунлиги йўқдир. Шараф ва устунлик фақат фазилат биландир. Шуни яхши билингки, мусулмон мусулмоннинг биродаридир, барча мусулмонлар бир-бирларининг биродарларидир. Улар айни (тенг) ҳақларга эгадирлар. Дин биродарингизга оид бўлган ҳар қандай ҳаққа тажовуз этиш, кўнгил ризоси бўлмагунча, бошқа биров учун ҳалол бўлмас. Ҳақсизлик қилманг, ҳақсизликка бўйин ҳам эгманг, одамларнинг ҳақларини еманг! Зинҳор мендан кейин кофирларга ўхшаб бир-бирингиз билан бўғишманг!\nЭй асҳобим! Нафсларингизга ҳам зулм қилманг! Нафсларингизнинг ҳам сизда ҳақлари бор.\nЭй инсонлар! Аллоҳ ҳар кимга тушган ҳақ соҳибининг мерос ҳаққини Қуръонда билдирган. (Бинобарин), меросчилар учун васиятнинг кераги йўқ.\nЭй инсонлар! Ҳар бир жиноятчи айбига фақат ўзи жавобгардир. Ҳеч бир жиноятчининг гуноҳи учун авлоди жазо тортмайди. Ҳеч бир фарзанднинг гуноҳига отаси ҳам масъул бўлмас.\nЭй инсонлар! Тўхтовсиз айланиб турган замон Аллоҳнинг осмонларни, ерларни яратган кунги ҳолатига қайтган. Бир йил ой ўлчови билан ўн икки ойдир. Булардан тўрттаси ҳаром ойлардир. Буларнинг учтаси-зулқаъда, зулҳижжа, муҳаррам кетма-кет келади, тўртинчиси (ражаб) эса, жумодил-охир билан шаъбоннинг орасидадир Бу йилнинг ҳаром ойлари эски жойига келди. Ҳаж мавсуми зулҳижжанинг ўнинчи кунига тўғри келди.\nЭй мўминлар! Сизга бир омонат қолдиряпман. Унга маҳкам боғланганингиз сари йўлингизда асло адашмайсиз. Бу омонат Аллоҳнинг китоби Қуръондир.\nЭй инсонлар! Аллоҳга ибодат қилинг! Беш вақт (намоз)ингизни адо этинг, шунда Роббингизнинг жаннатига кирасиз.\nЭй инсонлар! Ифротдан (ҳаддан ошишликдан) сақланинг! Сиздан олдин ўтганларнинг ҳалокатга учрашларига диндаги ифротлари сабаб бўлган эди”.\nХутба охирида саҳобаларга: “Сиздан мен ҳақимда сўрайдилар, шунда нима дейсизлар?” деган савол бердилар. Улар “Аллоҳнинг амрларини бизларга етказдингиз, вазифангизни бажарганингизга гувоҳлик берамиз”, дейишди. Шунда у зот (соллаллоҳу алайҳи ва саллам) кўрсаткич бармоқларини осмонга қаратдилар, кейин одамларга қарата тушира туриб: “Эй Аллоҳим, Ўзинг гувоҳ бўл!” деб уч марта такрорладилар. Ўша пайтда Аллоҳ таолонинг: “Бугун сизларга динингизни комил қилдим, неъматимни бенуқсон, тўкис қилиб бердим ва сизлар учун Исломни дин қилиб танладим” (Моида, 3) ояти каримаси нозил бўлди.\nПайғамбар алайҳиссалом вадо ҳажидан қайтишда йўлда хасталандилар. Хасталиклари ўн уч кун давом этди. Ҳижрий ўн биринчи йили рабиъул-аввал ойининг биринчи душанба куни Оиша онамизнинг хоналарида муборак руҳларини Аллоҳга топширдилар ва ўша жойда дафн қилиндилар (соллаллоҳу алайҳи васаллам).


Вальверде: "Леганес"га қарши ўйинда нималар бўлганини тушунтиришим қийин\n27 сентябрь, 2018, 12:03\nКаталониянинг "Барселона" клуби бош мураббийи Эрнесто Вальверде кеча Ла Лиганинг 6-турида "Леганес"дан (1:2) учралган мағлубиятдан сўнг ўз фикрларини билдириб ўтди.\n“Бу жуда оғир ва кутилмаган ҳолат. Лекин, шанба оқшомидаги ўйин жудаям муҳим.\nБу футбол ва баъзан шунақаси ҳам учрайди. Бутун учрашув давомида устунликка эришиб, 2та гол ўтказиб юборган ҳолда мағлуб бўлган бугунги ўйинимизда нималар бўлганини тушунтириб беришим жуда қийин. Ушбу баҳсдаги мағлубият учун ўзимни худди футболчилар каби жавобгар ҳис қиляпман. Чунки, натижа учун барчамиз жавоб берамиз”, - дейди Вальверде.\nМаълумот учун, ҳисобида 13 очко мавжуд бўлган “Барселона” айни дамда мусобақа жадвалида пешқадамлик қилмоқда.


Абдулла Арипов Россия бош вазири Михаил Мишустин билан учрашди - UzNews.uz\n5 февраля, 11:38 617 0\nАбдулла Арипов Россия бош вазири Михаил Мишустин билан учрашди\nҲукумат раҳбарлари Шавкат Мирзиёевнинг Москвага давлат ташрифи, оммавий эмлаш, савдо ва ҳамкорлик масалаларини муҳокама қилди.\nПайшанба куни Евроосиё ҳукуматлараро кенгаши ва Олмаота рақамли форуми – 2021 доирасида бош вазир Абдулла Арипов россиялик ҳамкасби Михаил Мишустин билан учрашди, дея хабар бермоқда Россия бош вазири Матбуот хизмати.\nҲукумат раҳбарлари санитар-эпидемиологик чекловлар туфайли март-апрель ойига кўчирилган Шавкат Мирзиёевнинг Москвага қиладиган давлат ташрифи бўйича тайёргарликни муҳокама қилишди.\n“Имзолаш учун ҳужжатларнинг йирик пакети ишлаб чиқилмоқда. Биз шунингдек, мазмунли дастур тайёрлаяпмиз. Давлат ташрифига тайёргарликнинг энг муҳим босқичи Россия ва Ўзбекистон ҳукуматлари раҳбарлари даражасидаги Қўшма комиссиянинг иккинчи йиғилиши бўлади. Бу икки томонлама ҳамкорликнинг миқёси ва муҳимлигини кўрсатади”, - дейди Михаил Мишустин.\nШунингдек, икки давлат айни вақтда эпидемиологик вазиятни барқарорлаштириш мақсадида аҳолини самарали ва хавфсиз вакцина билан оммавий эмлаш масалалари бўйича ҳамкорлик олиб борилаётгани таъкидланди.\n“Коронавирусга қарамай, 2020 йилнинг 11 ойида ўзаро товар айланмаси 2019 йилнинг мос даврига нисбатан 17 фоизга ўсиб, $5,3 млрдга етди. Президентларимиз ушбу кўрсаткични $10 млрдга олиб чиқиш вазифасини қўйган. Умид қиламанки, биз сиз билан бунинг учун барча зарур ишни амалга оширамиз”, - дея таъкидлади Мишустин.\nАбдулла Арипов ўз навбатида Россия ҳукуматини Ўзбекистонда рус тилини ўқитиш сифатини яхшилашга қаратилган “Класс” ҳамкорлик дастурини қўллаб-қувватлагани учун миннатдорлик билдирди.\nБундан ташқари, россиялик ҳамкасбининг солиқ соҳасида, алкоголь, тамаки маҳсулотлари, дори ва электроника воситаларини маркировка қилиш бўйича амалга оширилаётган ислоҳотлардаги ёрдамини алоҳида тилга олди.


Франция Ўзбекистонга сунъий йўлдошларни учиришда кўмак беради\nЖаҳон айвонида 27 August 2018 12:12 184\nЎзбекистон ва Франциянинг Thales Alenia Space компанияси сунъий йўлдошларни учириш ҳамда бошқаришни ўз ичига олган лойиҳаларни биргаликда амалга ошириш бўйича келишувга эришди.\nХалқ сўзи online манбасининг маълум қилишича, бу хушхабар Ўзбекистон Республикаси Сенати раисининг биринчи ўринбосари Содиқ Сафоев ва Thales Alenia Space компанияси вице-президенти Эрик Имберт ўртасида Францияда ташкил этилган учрашувда айтиб ўтилган.\nХабарда ёзилишича, томонлар космик ва сунъий йўлдош саноатини ривожлантириш бўйича лойиҳаларни амалга ошириш масалаларини ҳам муҳокама қилган.\nМаълумот учун, Thales Alenia Space аэронавтика, космос, мудофаа, йўлдош технологиялари ва ҳаво ҳаракатини бошқариш бўйича дунёдаги етакчи халқаро саноат компанияси ҳисобланади. 56 давлатда фаолият юритади. Йиллик ўртача маблағ айланмаси қарийб 16 млрд. еврога тенг. Ўзбекистонда ваколатхонаси бор.\nЭслатиб ўтамиз, cоҳа бўйича Ўзбекистон ҳудудида маҳаллий мутахассисларни ўқитиш технологик базаси ташкил этиш режалаштирилган.


Математика илм-фани янги даражага олиб чиқилади | NORMA.UZ\nПрезидентнинг 2020 йил 7 майдаги “Математика соҳасидаги таълим сифатини ошириш ва илмий-тадқиқотларни ривожлантириш чора-тадбирлари тўғрисида”ги қарори қабул қилинди. Ҳужжат ЎзАда эълон қилинган.\nМамлакатимизда математика 2020 йилдаги илм-фанни ривожлантиришнинг устувор йўналишларидан бири ҳисобланади. Математика илм-фанини янги сифат босқичига олиб чиқиш учун ушбу соҳада таълим сифатини ошириш ва илмий тадқиқотлар самарадорлигини оширишга қаратилган қатор комплекс чора-тадбирлар амалга оширилмоқда.\nҚуйидагилар ушбу соҳадаги устувор йўналишлар этиб белгиланди:\nтаълим ва илмий муассасалар ўртасидаги яқин ҳамкорликни таъминловчи яхлит тизимни шакллантириш;\nзамонавий педагогик технологияларни жорий қилиш;\nматематика фанларини ўқитиш сифатини ошириш;\nматематика фани бўйича кадрларни тайёрлаш ва қайта тайёрлаш тизимини ривожлантириш, дарсликлар ва ўқув қўлланмаларни такомиллаштириш;\nиқтидорли ёшларни аниқлаш ҳамда уларнинг математика фани бўйича маҳаллий ва халқаро фан олимпиадаларида муваффақиятли иштирок этишини таъминлаш;\nтаълим беришнинг онлайн платформасини яратиш ва амалиётга татбиқ этиш, масофадан ўқитиш тизими самарадорлигини ошириш;\nМатематика фанини билиш даражасини баҳолаш бўйича миллий сертификатлаштириш тизимини жорий қилиш;\nилмий-тадқиқотларнинг ишлаб чиқариш билан узвий боғлиқлигини таъминлаш, амалий математикани ривожлантириш;\nтаълим олаётган ва илмий-тадқиқотлар билан шуғулланаётган иқтидорли ёшларни қўллаб-қувватлаш, чет элдаги олий таълим муассасалари ҳамда илмий ташкилотлар билан алоқаларни ривожлантириш;\nҲар бир туманда (шаҳарда) математика фанини чуқурлаштириб ўқитишга ихтисослаштирилган мактабларни босқичма-босқич ташкил этиш ва масофавий таълим орқали дарс машғулотларини ўтказиш назарда тутилган.\nФанлар академиясининг В.И.Романовский номидаги Математика институтининг (кейинги ўринларда – Институт) тузилмасида математика таълими бўйича ўқув-услубий материалларни мувофиқлаштириш лабораторияси ташкил этилади.


Россия тўнғич президенти таваллуд кунини нишонлади\n21 октябр 2021, Тошкент вақти: 23:26\nБорис Елцин Татаристоннинг илк президенти Ментемир Шаймиев билан.\nРоссиянинг СССРдан айри давлатга айлантириб¸ мамлакат тараққиëтини узоқ йиллик коммунистик диктатурадан демократия ўзанлари томон буришга уринган Борис Елцин ҳаëт бўлганида¸ 2011 йилнинг 1 феврал куни 80 ëшни қаршилаган бўларди.\n1 феврал куни Россия Федерациясида мамлакатнинг тўнғич президенти Борис Елциннинг 80 йиллиги муносабати билан хотирлаш маросимлари бўлиб ўтди.\nПрезидент Дмитрий Медведев марҳум президентни 1990 йилларда Россияни демократик ислоҳотлар томон буриш йўлида мавжуд қийинчиликларни енгиб ўтган “кучли ирода ва сиёсий эътиқод” эгаси, деб хотирлади.\n- Елциннинг кучли характери мамлакатимизни жуда оғир дамлардан ўтиб олишига ёрдам берди. Бу бизнинг мамлакатимизнинг янги давлатчилигимиз асослари ўрнатилаётган энг оғир дамлардан омон ўтишига ёрдам берди, деди президент Дмитрий Медведев.\nАйни куни Медведев Елцин хотирасига Екатеринбург шаҳрида ўрнатилган ҳайкалнинг очилиш маросимида иштирок этди.\nБорис Елцин Россияга 1991 йилдан 1999 йилга қадар президентлик қилган ва ўз ўрнига ўша пайтдаги Бош вазир Владимир Путинни қолдириб, кутилмаганда истеъфо берган эди.\n90-йилларда Лужникида тасодиф туфайли Елцин ўтирган Лимузинга кириб қолган “Ўзбекистон адабиëти ва санъати” газетасининг ўша пайтдаги мухбири Исмат Хушев Озодлик билан суҳбатда ўша тасодифий учрашуви тафсилотларини эслайди.\nИсмат Хушевнинг шу учрашув ҳақидаги эсдаликларини қуйида тинглашингиз мумкин.


Russia/Uzbekistan - uzbek migrant in court in Moscow, 05 February 2013\n12 яшар мактаб ўқувчисига тан жароҳати етказганликда айбланиб маҳкамага тортилган Ўзбекистон фуқароси Баҳром Хуррамов 4 феврал куни Москва шаҳар Зюзино туман суди залида озод қилинди. Жабрланган томоннинг ўзбек фаррошига даъвоси йўқлигига қарамасдан, прокуратура суд қарори устидан шикоят қилишини билдирди.\n"Айбланувчи Хуррамов озод этилсин!"\nЖорий йилнинг 7 январ куни Москванинг Жануби-Ғарбий округидаги Изюминская кўчасида жойлашган 2008-сонли ўрта мактабда супурги сопи билан 12 яшар бола жағини уриб синдирганликда айбланган ўзбек муҳожири Баҳром Хуррамов қарийб бир ойлик қамоқдан кейин суд залида озод этилди.\n- Россия Федерацияси Жиноят Кодексининг 112-моддаси 2-қисми “б” банди асосида айбланаётган Хуррамов Баҳром Панджиевичга нисбатан жиноий иш тергови, жабрланганларнинг айбланувчи билан ўзаро ярашуви туфайли, тўхтатилсин. Жазо сифатида ҳибсда сақлаш чораси бекор қилинсин ва у суд залида озод этилсин, дея эълон қилди маҳкама раиси. Судга йиғилган журналистлар, Хуррамовни қўллаб-қувватлагани келган москваликлар ва маҳкамага кузатувчи сифатида келган Ўзбекистон элчихонаси вакиллари суд ҳукмини қарсаклар билан кутиб олди.\nМосква вилоятининг ўзбек жамияти томонидан 50 минг рубл товон тўланиши ортидан 4 феврал куни Зюзино туман судида томонлар яраш битимини имзолади.\nСуд Хуррамовнинг ўз айбига иқрор бўлгани, Ўзбекистонда икки нафар вояга етмаган фарзанди қолгани ва жиноятни қасддан содир этмаганини инобатга олиб фаррошни суд залида озод этиш тўғрисида қарор чиқарди.\nОзодлик билан суҳбатда Баҳромнинг адвокати Санал Дорджиев суд қароридан жабрланувчи тараф ҳам, судланувчи ҳам қониққанини таъкидлади.\n- Бу қарорни энг маъқул деб биламан, чунки у жиноий иш иштирокчиларининг барчасида қониқиш ҳосил қилди. Ҳозир уни рафиқаси ва укаси кутиб олади. Унинг озодликка чиқишида ўзбек миллий диаспораси вакиллари жуда катта ёрдам кўрсатди. Бу ишни назорат остига олган Россия Жамоатчилик палатаси уни ишга жойлаштиришда ҳам ёрдам беришни ваъда қилди, кўрамиз,- деди адвокат Санал Дорджиев.\nХуррамовнинг адвокати шунга қарамасдан прокуратура суднинг қарори устидан шикоят қилиши мумкинлигини Озодликка маълум қилди.\nЖабрланган Артём Хотеевнинг онаси Лариса Баҳромга ҳеч қандай даъвоси йўқлигини суд маҳкамасида маълум қилди. Суд залида озодликка чиқарилган Баҳром Хуррамовни унинг рафиқаси Жамила Мустафоева ва укаси Шуҳрат кутиб олди.\nБаҳром Хуррамов: “Ишни давом эттираман!”\nСуд ҳукми чиқмасдан олдин Баҳром Хуррамовнинг рафиқаси Жамила Мустафоева ўша куни бўлган воқеа тафсилотларини гапиради.\n- Мени хўжайининг ўша территорияга – 28-дом, 1-корпусда 3-4 йилдан бери ишлайди. Мусорини тозалайди, қорини курайди. Иккаламиз ишлаймиз ўша ерда. Ўша куни хўжайиним супураётган бўлган. Учта бола келиб ҳақоратлаган, тегинган, ёмон сўзларни гапирган. Улар қўлидаги супурги дасталарини синдириб ташлаган. “Кетинглар боллар, менга ҳалақит бермаларинг”, деган. Бу кетган, кейин соат бешларда катта боллар билан келиб бири-биридан кечириш сўрашган. Қўл ташашиб кетган тарқаб. Энди суддагилар нима дер экан,- дея ҳаяжонланди Жамила.\nЖамила оилавий қийинчиликларни бошидан кечираётгани туфайли эри ортидан 2 йил олдин Қашқадарёнинг Яккабоғ тумани Мевазор қишлоғидан келганини айтди.\nСудга келган Баҳромнинг укаси Шуҳрат акаси оиладаги 9 нафар фарзанднинг энг каттаси экани ва икки йил олдин отаси вафот қилганидан кейин онаси ҳам оғир касал бўлиб қолганини қўшимча қилди.\nЖамиланинг сўзларига кўра, у 4 ва 6 ёшдаги иккита фарзандини кўрмаганига икки йил бўлган ва ҳозирда болалар қайнонасиникида яшамоқда.\n35 ёшли ўзбекистонлик Баҳром Хуррамов озодликка чиққач саноқсиз фото ва телекамералар ёруғи ва ёғаётган қалин қор остида биринчи навбатда рафиқаси Жамила билан қучоқлашиб кўришди ва телефон орқали уйдагиларига ҳибсдан чиқарилганини хабар қилди.\nОзодлик билан суҳбатда Баҳром Хуррамов ўзининг кейинги режалари билан ўртоқлашди.\n- Мен ишлайман энди яна. Ишимни давом эткизаман. Оилада энг каттаси мен. Отамдан қолган мана битта шу кичкина қолди (таҳр.укаси Шуҳратга кўрсатиб). Фарзандларимни охирги маротаба 2009 йилда кўрувдим. Соғинаман, албатта. Худо хоҳласа, насиб қилса, шу йил қайтаман уйга,- деди оқланиб чиққан Баҳром Хуррамов.\nБаҳром Хуррамов билан суҳбат


Масрур Усмоновнинг “Лафзи ҳалоллар” таронасига ишланган клипи премьераси бўлиб ўтди\n20:35 / 26.11.2015\nБугун, 26 ноябрь куни ўзбек эстрадаси вакилларидан бири Масрур Усмоновнинг “Лафзи ҳалоллар” таронасига ишланган клип премьераси бўлиб ўтди.\nМазкур клипни тасвирга олиш ишлари Тошкент шаҳридаги Ботаника боғида бўлиб ўтди. Таронанинг сўзи Тоҳир Муҳаммадга тегишли бўлса, мусиқаси хонанда Масрур Усмонов томонидан басталанган.\nКлип бир қарашда жуда оддий усулда тасвирга олингандек, бироқ чуқурроқ мушоҳада юритилса, хонанда ўз сўзида турмайдиган, иккиюзламачи кишилардан толиққан ва ёлғиз қолган инсоннинг қиёфасини маҳорат билан гавдалантира олганига гувоҳ бўлиш мумкин.\nХонанданинг айтишича, шеър матни, мусиқа ва унга ишланган клип унинг ғояси асосида яратилган. “Бугун кўча-кўйда айрим лафзи йўқ, ўзини “эркакман” деб юрган қўштирноқ ичидаги кимсаларга дуч келишимиз мумкин, бу ҳолат бошимиздан ҳам ўтиб турибди. Шу сабабли ижодий жамоа билан маслаҳатлашиб, биргаликда меҳнат қилганимиздан сўнг мазкур қўшиқ ва унинг клипи дунёга келди. Умид қиламанки, ушбу таронани тинглаган айрим кишилар керакли хулосани чиқариб, қатъиятлироқ бўлишга ҳаракат қилади”, - деди Масрур Усмонов.


“Исроил” деб исм қўйиш жоизми?\nBy Шайх Саидаҳмад Нуриддин on 04/01/2017 33 ҲАЛОЛ ВА ҲАРОМ ФАТВОЛАР\n“Исроил” деб исм қўйиш жоизми? Шу исм ҳақида батафсил тушунча берсангиз, унинг маъноси, келиб чиқиши ва ҳоказолар хақида.\n“Исроил” сўзи бир-бирига киришиб кетган маънавий, тарихий, ақидавий ва ирқий бир қанча тушунчаларни ифода этади. Бироқ бу сўз ҳақида қатъий айтишимиз мумкин бўлган маълумот шуки, “Исроил” Яъқуб алайҳиссаломнинг исмидир. Бу исм Қуръони Каримнинг икки жойида зикр қилинган:\n“Таврот нозил қилинишидан олдин Исроил (яъни Яъқуб хасталиги сабаб) ўзига ҳаром қилган таомлардан ташқари барча (покиза) таомлар Бани Исроил қавмига ҳалол эди. (Эй Муҳаммад): “Агар ростгўй бўлсангизлар Тавротни келтириб ўқиб кўринглар”, деб айтинг” [Оли Имрон: 93].\n“Ана ўшалар Одам зурриётидан, Биз Нуҳ билан бирга (кемага) миндирган кишилардан, Иброҳим ва Исроил зурриётидан, Биз уларни (иймонга) ҳидоят қилган ва (пайғамбарлик учун) саралаб олган кишилардан бўлмиш пайғамбарлардан иборат Аллоҳ инъом этган кишилардир. Агар уларга Раҳмоннинг оятлари тиловат қилинса (хокисорликдан) саждага йиқиладилар ва (Аллоҳдан қўрқиб) йиғлайдилар” [Марям: 58].\nТарих ва сийрат китоблари Исроил деб исм қўйилган бир гуруҳ машҳур мусулмонларни тилга олган. Шуларнинг ичидаги энг машҳури ишончли муҳаддис ҳофизлардан бири, “олти ҳадис китоблари” ровийларидан бири Исроил ибн Юнус ибн Исҳоқ Сабеийдир. У зотнинг таржимаи ҳолини Заҳабий “Сияри аъломин нубало” асарида (7/355) зикр қилган.\nАслини олганда мусулмон киши бу исм билан исмланиши жоиз. Негаки, Исроил исми энг улуғ пайғамбарлардан бири Яъқуб алайҳиссаломнинг исмидир. Бироқ замондош уламолар араб ўлкаларида болага бундай исм қўймасликни тавсия қиладилар. Чунки бу исм бугунги кунда биринчи навбатда мусулмонлар душмани сионист-яҳудийлар ва уларнинг давлатини эслатади. Омма мусулмонлар унинг асл маъноси ва унинг улуғ бир пайғамбар исми эканини қарийб билмайдилар. Шунга қарамасдан бу исм бизнинг диёрларда кенг тарқалган исмлардан саналиб, одамлар унга салбий муносабат билдирмайдилар. Демак, баъзи исмлар (шу жумладан Исроил исми) билан исмланиш ёки исмланмаслик замон ва макон, шунингдек, тилга қараб ўзгаради.\nИсроил сўзининг маъносига келсак, бу сўз аслида ибронийча бўлиб, “иср” – банда, “ийл” – Аллоҳ маъноларини англатади. Бинобарин, Исроил сўзининг маъноси арабча Абдуллоҳ (яъни “Аллоҳнинг бандаси”) сўзи билан бир хил, валлоҳу аълам.\nAvvalgi maqolaКичик ширк: ният ва мақсаддаги ширк\nKeyingi maqola Товарни сотувчига қайтадан арзон нархда сотиш жоизми?


Сенат раиси: «Қонунларимизда коррупциоген ҳолатлар мавжуд» » Ўзбекистон янгиликлари – Zamin.uz\n, 20 2020, 17:21\n23 сен, 21:48 734 Жамият\nОлий Мажлис Сенати раиси Танзила Норбоева Ўзбекистон қонунчлигидаги камчиликлар ҳақида гапириб ўтди. У илгари ишлаб чиқилган қонунлар ҳозирги кун талабига жавоб бермаслигини қайд этган.\n«Парламентнинг асосий фаолияти тез қадамлар билан кетаётган ислоҳотларнинг қонуний асосларини яратиш ва мустаҳкамлашдир. Йиллар давомида ишлаб чиқилган қонунлар бугунги кун талабига жавоб бермаслигини кўрдик.\nҚонунларда кўплаб коррупциоген ҳолатлар мавжуд. Уларда ислоҳотларга тўсиқ бўладиган кўплаб моддалар бор. Буларни бартараф қилиш бўйича Олий Мажлиснинг икки палатаси томонидан ҳам таҳлилий, ҳам қонунчилик ишлари амалга ошириляпти», деди Норбоева «Ўзбекистон-24» телеканалига бераган интервьюсида.\nСенат раиси парламент олдида ижро ҳокимиятининг ҳисобдорлиги ошганини ҳам қайд этиб ўтган.\n«Илгари қонунларда ёзилса ҳам, амалда бу нарса йўқ эди. Яъни парламентнинг ҳукуматни шакллантириши, ҳукуматнинг унинг олдида ҳисобдорлиги масаласи. Лавозимига лойиқми, лойиқ эмасми деган масала парламент аъзоларининг диққат марказида турибди. Бош вазирдан тортиб барча вазирлар лавозимига тайинланишида парламент муҳокамасидан ўтади.\nУлар олдига қўйилган вазифаларни қай даражада бажараётгани бўйича қуйи ва юқори палатага ҳисобот бермоқда. Агар лавозимига лойиқ бўлмаса, парламент буни бемалол айта олади. Ҳокимлар ҳам ҳудудлардаги ислоҳотлар қай даражада амалга оширилаётгани бўйича парламентга ҳисобот беряпти», деди Танзила Норбоева.\nТанзила Норбоева: «Бу йил оғир келди» 05 сен, 18:30\nТанзила Норбоева: «Сардобадаги ҳолат сабаблари ва унга йўл қўйганлар албатта аниқланади» 05 сен, 14:55\nТанзила Норбоева: «Аёлларнинг парламентдаги улушини 40 фоизга етказмоқчимиз» 10 окт, 19:54\nТанзила Норбоева Шуҳрат Ғаниев масаласида Сенат йиғилиши бўлишини маълум қилди 30 сен, 13:00\nТанзила Норбоева Сенат раиси бўлди 21 июн, 11:46\nТанзила Норбоева Хотин-қизлар қўмитаси раиси лавозимини тарк этди. У энди Сенат раиси бўлиши мумкин 20 июн, 23:15\n2021 йилда Ўзбекистон коронавирус билан курашиш учун 290 миллион доллар ажратади 20 окт, 16:55 1\nАҚШда ҳар 10 ходимдан 9 нафари уйда ишлашни афзал кўрмоқда 20 окт, 16:23 1\nШипилов: “Металлург”нинг хоҳлаган футболчисидан сўранг, мен умуман вақтни чўзиш борасида кўрсатма бермайман ва бермаганман ҳам" 20 окт, 15:50 57\n60 миллион сўмлик товар-моддий бойликларни яширинча олиб киришга бўлган уриниш фош бўлди 20 окт, 15:20 117\n“Тойота”даги телефон “олди-сотдиси”га чек қўйилди 20 окт, 14:50 177\nЎзбекистонда 16 ёшдан машина бошқаришга рухсат бериш таклиф қилинди 20 окт, 14:14 217\nШомуродовнинг А Сериядаги дебюти қандай ўтди? (видео) 20 окт, 13:53 554\nСадир Жапаров ҳокимиятни куч билан эгаллаб олишга уриниш иши бўйича оқланди 20 окт, 13:20 334\nБахтиёр Ашурматов: “Сурхон” жамоаси шундай кучли таркиб билан аутсайдерлар қаторида бўлиши кутилмаган холат деб ўйлайман” 20 окт, 12:45 234\nМутахассис коронавирусга қарши иммунитетни мустаҳкамлаш йўллари ҳақида маълум қилди 20 окт, 12:10 556\nГиёҳвандлик умр заволи 20 окт, 11:35 248\nПодагра: буйракни ишдан чиқарувчи бўғимлар касаллиги ҳақида нималарни билиш керак? 20 окт, 11:00 357